Το συστημα του παραλογου | ΧΡΟΝΗΣ ΜΙΣΣΙΟΣ\nPosted on 10/01/2012\tAdvertisements\nShare this:Μοιραστείτε τοEmailΕκτύπωσηTwitterFacebookTumblrLinkedInRedditGoogleΚάνε Like στο:Μου αρέσει! Φόρτωση...\nposted on 10/01/2012by Chronis Missios\tfiled under ΛΟΓΟΥ ΧΑΡΙΝ, Το σύστημα του παραλόγου\n3 responses to “Το συστημα του παραλογου”\tΠαράθεμα: ΒΙΟΓΡΑΦΙΑ | ΧΡΟΝΗΣ ΜΙΣΣΙΟΣ\nΠαράθεμα: ΕΡΓΟΓΡΑΦΙΑ | ΧΡΟΝΗΣ ΜΙΣΣΙΟΣ\nΠαράθεμα: Χρόνης Μίσσιος: Η ζωή μας μια φορά μάς δίνεται… | Crystalia Patouli -----------\nΥποβολη σχολιου Ακύρωση απάντησης\tΓράψτε το σχόλια σας εδώ....\nΠρόσφατα άρθρα\tΤου Χρόνη\nΥποταγη της γλωσσας _ υποταγη του ανθρωπου\nΚαθε ανθρωπος Μια ξεχωριστη ιστορια\nΤο αλαθητο μιας μαργαριτας\nΑΠΟΣΠΑΣΜΑΤΑ ΑΠΟ ΒΙΒΛΙΑ ΤΟΥ ΧΡΟΝΗ ΜΙΣΣΙΟΥ:\t"Ο άνθρωπος μπορεί να ζήσει ευτυχισμένος μόνον σε σχέση ελευθερίας και ευτυχίας με τους συνανθρώπους του, σε συναισθηματική αρμονία με τον εαυτό του, αλλιώς γίνεται σκατό ανθρώπινο, το πιο άχρηστο και επικίνδυνο πράγμα δηλαδή, διότι και το σκατό των ζώων ακόμα είναι ευλογία θεού για τα λουλούδια και τα φυτά. Μόνο ο άνθρωπος, που τρώει και καταστρέφει τα πάντα, παράγει άχρηστα και επικίνδυνα πράγματα, και για τη φύση και για τη ζωή."\nΔημοφιλή κλικtvxs.gr/news/egrapsan-eipan/xronis-missios-einai-e…biblionet.gr/main.asp?page=showbook&bookid=139439chronismissios.files.wordpress.com/2012/11/missios…biblionet.gr/main.asp?page=showbook&bookid=80552tvxs.gr/news/έγραψαν-είπαν/ο-χρόνης-μίσσιος-μιλά-γ…afigisizois.wordpress.com/2011/06/14/τι-πρέπει-να-…el.wikipedia.org/wiki/Χρόνης_Μίσσιος«Δεν λυπάμαι που πεθαίνω. Για το μόνο πράγμα που λυπάμαι είναι ότι πεθαίνω μετά το θάνατο του ονείρου» Χρόνης Μίσσιος\t"Η μοίρα μας είναι απλώς ό,τι αποδεχόμαστε και ό,τι απορρίπτουμε" "Τα Κεραμίδια στάζουν", Εκδ. Γράμματα\n...ΚΑΛΑ, ΕΣΥ ΣΚΟΤΩΘΗΚΕΣ ΝΩΡΙΣ ΒΙΟΓΡΑΦΙΑ ΕΡΓΟΓΡΑΦΙΑ Η ζωή μια φορά μας δίνεται Κάθε άνθρωπος Μια ξεχωριστή Ιστορία ΛΟΓΟΥ ΧΑΡΙΝ Ο μοναχικος δρομος του επαναστατη ΣΥΝΕΝΤΕΥΞΕΙΣ Στην απομόνωση ΤΑ ΚΕΡΑΜΙΔΙΑ ΣΤΑΖΟΥΝ Το αλάθητο μιας μαργαρίτας Το σύστημα του παραλόγου Υποταγή της γλώσσας - Υποταγή του ανθρώπου Χρονης Μισσιος _ Ειναι επιτακτικη η αναγκη της συνεργασιας Χρονης Μισσιος _ Η κοινωνια δειχνει να εχει παθει εγκεφαλικο Καλά, εσύ σκοτώθηκες νωρίς\t"Την ώρα που έφευγα και με χαιρέταγε, τα μάτια του στάζανε λύπη. Μου λέει, που θα πας τώρα, ρε Φάνη - εγώ μια ζωή το ίδιο ψευδώνυμο στις παρανομίες. Όπως στεκόμασταν όρθιοι, του λεω, σοβαρά μιλάς, γιατρέ, εμένα λυπάσαι; Ξαφνιάστηκε, μα, μου λέει, φεύγεις έτσι μέσα στη νύχτα, σε κηνυγάνε θεοί και δαίμονες, σκοτώνουν, βασανίζουν, δεν έχεις σπίτι, οικογένεια, δεν έχεις όνομα... Τον κοίταξα. Έπρεπε να τον πληγώσω, δεν είχα άλλο δρόμο. Ήμουνα στριμωγμένος, αν αφηνόμουνα στην παραδοχή της λύπης, ήμουνα χαμένος, γιατί τα αντικειμενικά στοιχεία, όπως τα περιέγραφε ο γιατρός, ήτανε σωστά. Όμως είχα ανάγκη να υπερασπιστώ τη ζωή μου, την ουσία της, απέναντι και στον ίδιο τον εαυτό μου. Σοβαρά, του λέω, γιατρέ εμένα λυπάσαι; Τα έχασε ελαφρώς. Ήταν πολύ καλός και γλυκός άνθρωπος, αλλά και παλικάρι, για να δεχτεί να κρύψει έναν παράνομο σε μια στιγμή που ούτε η μάνα σου, που λέει ο λόγος, δε σ΄ έβαζε μέσα. Όπου το ραδιόφωνο ούρλιαζε ημερήσιες διαταγές, "Πας όστις φιλοξενεί άτομον μη δηλωμένον εις τας Αστυνομικάς Αρχάς, θα παραπέμπεται εις το έκτακτον στροτοδικείον..." Κοίτα να δεις, του λέω, εγώ κρατάω τη ζωή μου και τη μοίρα μου στα χέρια μου, οι επιλογές είναι δικές μου, όποτε θέλω, περνάω στη δική σου θέση. Αν τώρα κάνω ένα τηλεφώνημα στην ασφάλεια και τους πω ότι παύω να ασχολούμαι με την πολιτική, χωρίς να αποκηρύξω τίποτα και κανέναν, αύριο θα περπατώ και εγώ "ελεύθερα" και "ακίνδυνα" όπως εσύ... Εσύ μπορείς να περάσεις στη δική μου θέση; Να τα παρατήσεις όλα, λεφτά, καριέρα, οικογένεια, σπίτια, να δεθείς μ΄ ένα όνειρο και να το κυνηγήσεις, ν΄ αγαπήσεις με πάθος τους ανθρώπους και την ελευθερία τους, να μπεις στην καρδιά της εποχής σου, και από απλός θεατής να γίνεις δημιουργός της ιστορίας; Και, να σου πω και κάτι ακόμα: είμαστε συνομήλικοι. Αν δεχτούμε ότι αυτό που λέμε ζωή δεν είναι να υπάρχεις σαν δέντρο, δηλαδή να υπάρχεις μονάχα βιολογικά - δεν ξέρω αν χρησιμοποιώ και σωστά τους όρους, αλλά καταλαβαίνεις τι θέλω να πω - δηλαδή αν τη ζωή μπορούμε να τη μετράμε απλώς με την παραγωγή κάποιων αγαθών και κάποιων υπηρεσιών και με το να καταναλώνουμε κάποια αγαθά και κάποιες υπηρεσίες, τότε πιστεύω πως η ζωή δε θα ΄ταν τίποτα άλλο, παρά μια απέραντη πλήξη. Νομίζω πως αυτό που ονομάζουμε ζωή μετριέται μονάχα με τα συναισθήματα που νιώθουμε σαν άνθρωποι, τις συγκινήσεις, τις πίκρες, τις χαρές, τις μικρές ευτυχίες, τις μικρές δυστυχίες, την επιβεβαίωση, τελικά, της ανθρώπινης ουσίας μας. Πόσες φορές στη ζωή σου ένιωσες έντονα συναισθήματα και συγκινήσεις, γιατρέ; Όταν πήρες το πτυχίο σου, όταν ερωτεύτηκες τη γυναίκα σου, όταν έκανες καριέρα, όταν γεννήθηκε η κορούλα σου... Γύρω από αυτά κλείνει ο κύκλος. Εγώ ,τα ίδια χρόνια, έζησα τόσα συμπυκνωμένα συναισθήματα, τόσο έντονα, που εσύ ούτε σε εκατό χρόνια της δικής σου ζωής δεν μπορείς να τα ζήσεις. Πόσες φορές έπαιξα με το θάνατο, όχι για παιχνίδι, γιατί τότε θα μπορούσα απλώς να κάνω ένα επικίνδυνο νούμερο στο τσίρκο, αλλά συνεπαρμένος από τους μύθους μου, από τα οράματά μου, από την αγάπη μου για τη ζωή, για τον άνθρωπο και τη λευτεριά του. Πόσες φορές τόλμησα, μετρήθηκα με φοβερούς μηχανισμούς, άλλοτε νικώντας, άλλοτε χάνοντας, αλλά πάντοτε νιώθοντας άνθρωπος και ποτέ αντικείμενο κάποιας μοίρας. Ακόμα, γιατρέ μου, σε σχέση με σένα είμαι πολύ νέος, και να σου πω γιατί; Πράγματα που για σένα θεωρούνται δεδομένα και τα περνάς αδιάφορα, για μένα είναι μικρές και μεγάλες ευτυχίες. Τα θαύματα του κόσμου, που λένε, η όρασή μου με εφήβεια έκπληξη τα ζει και με γεμίζει συναισθήματα. Είμαι βέβαιος πως ένας περίπατος τη νύχτα στους έρημους δρόμους της πόλης, είναι για σένα κάτι πολύ συνηθισμένο, αν όχι βαρετό. Ένας περίπατος στος δάσος, ο θόρυβος της θάλασσας, ένα όμορφο δέντρο, ένα λουλούδι, το κρασί, ο έρωτας... Η επαφή σου με τα πράγματα είναι τυπική, δεν τα πλουτίζεις, δε σε πλουτίζουν, τα ξεπερνάς, δεν τα ζεις. Για μένα, κάθε πρωινό είναι μια έκπληξη, κάθε δειλινό μια νοσταλγία, κάθε νύχτα ένα μεγάλο μυστήριο, ένα ποτήρι κρασί, ένα φιλί. Αλήθεια, ποιες είναι οι επιθυμίες σου, γιατρέ; Είσαι "πετυχημένος", ο,τι επιθυμείς το έχεις, είσαι κορεσμένος άρα γέρος, γιατί ταυτόχρονα δεν μπορείς να τα ξεφορτωθείς όλ΄ αυτά. Είσαι ταξινομημένος, δεν μπορείς να πετάξεις, να μπεις στον δρόμο των συναισθημάτων, της φαντασίας , του ονείρου, της επιθυμίας, μιας νέας επαφής σου με τα πράγματα και τους ανθρώπους. Κοίτα, ψάξε λίγο, ο δρόμος σου είναι ο δρόμος που μετατρέπει τον άνθρωπο σε αντικείμαενο με βιολογικές ανάγκες... Μη με λυπάσαι, σε παρακαλώ, εγώ θα είμαι πάντα με τις μειοψηφίες, έκθετος πάντα, ποτέ ένθετος. Δε θύμωσε, δεν μου είπε ότι λέω μαλακίες. Μ΄ αγκάλιασε, μου είπε πως είμαστε περίεργοι άνθρωποι αλλά ωραίοι. Με φιλήσε, μου έβαλε και δέκα χιλιάρικα στην τσέπη -μεγάλο ποσό για εκείνη την εποχή- και έφυγα. Το ξέρω πως είπα μεγάλα λόγια γιατί, παρ΄ όλα αυτά, είμαι ένθετος, τοποθετημένος και ταξινομημένος σε άλλους μηχανισμούς, σε μιαν άλλη λογική, σε μιαν άλλη τάξη πραγμάτων"\nWordPress.com\tΤι είναι ο έρωτας;Έρωτας είναι το ίπτασθαι οικειοθελώς,το ωραιάσθαι αενάως,το εγγίζεσθαι χαιδευτικώς,το ποθείν καθ'ολοκληρίαν,το καλλωπίζειν το χώρο,το φαντάζεσθαι εγχρώμως,το διαλέγεσθαι μωβ,το αντι-εξουσιάζεσθαι ανυπερθέτως,το συνουσιάζεσθαι επαναληπτικώς.Γενικώς το ευ ζειν...Το αποπλανάσθαι στην απουσία της μοναξιάς... Χρόνης Μίσσιος\nEπικοινωνία: chronismissios@gmail.com Αναζήτηση για:


Γιατί αναβλήθηκε η αυριανή δημοπρασία εντόκων γραμματίων | Οικονομία - Ειδήσεις NewsIt.gr\nΓιατί αναβλήθηκε η αυριανή δημοπρασία εντόκων γραμματίων\nΤελευταία ενημέρωση: 12.09.2011 | 15:19\nΠρώτη δημοσίευση: 12.09.2011 | 15:19 Το πολύ άσχημο κλίμα που έχει δημιουργηθεί από την ακατάσχετη φλυαρία-φημολογία περί χρεοκοπίας και αποβολής από το ευρώ φέρεται να είναι η αιτία που το υπουργείο Οικονομικών ''μάζεψε'' την προγραμματισμένη για αύριο η δημοπρασία.\nΣύμφωνα με πληροφορίες της τελευταίας στιγμής, το υπουργείο Οικονομικών αναμένεται να προχωρήσει στην δημοπρασία των εντόκων τρίμηνης διάρκειας σε περίπου 7-8 ημέρες, ελπίζοντας πως το κλίμα τόσο στην Ελλάδα όσο και στο εξωτερικό θα είναι καλύτερο.\nΔιαβάστε επίσης : Δεν πείθουμε πια κανέναν - Μας κάνουν ΝΤΟΥ με δηλώσεις...


Μητσοτάκης - Πούτιν Ρωσία: "Υπάρχουν περιθώρια βελτίωσης των σχέσεών μας" | Alphafreepress.gr\nalphafreepress.gr / ΠΟΛΙΤΙΚΗ / Μητσοτάκης – Πούτιν Ρωσία: “Υπάρχουν περιθώρια βελτίωσης των σχέσεών μας”\nΜητσοτάκης - Πούτιν Ρωσία: Το Κοινό Πρόγραμμα Δράσεων\nΓια γόνιμη συζήτηση για το μέλλον και τις προοπτικές των διμερών σχέσεων κάνουν λόγο κυβερνητικές πηγές, αναφορικά με τη συνάντηση του πρωθυπουργού Κυριάκου Μητσοτάκη με τον πρόεδρο της Ρωσικής Ομοσπονδίας, Βλαντίμιρ Πούτιν, στο Σότσι της Ρωσίας. Τα ίδια πρόσωπα σημειώνουν ότι κατά τη συνάντηση επιβεβαιώθηκαν οι στενοί και ιστορικοί δεσμοί των δύο χωρών και των δύο λαών, ενώ τονίστηκε η σημασία της επιτυχημένης κοινής πρωτοβουλίας Έτος Ιστορίας Ελλάδας – Ρωσίας 2021.\nΟ ίδιος ο πρωθυπουργός Κυριάκος Μητσοτάκης σε συνομιλία που είχε με Έλληνες δημοσιογράφους στο Σότσι, μετά τη συνάντησή του με τον πρόεδρο της Ρωσικής Ομοσπονδίας Βλαντίμιρ Πούτιν, είπε: «Εμείς ξέρουμε πού ανήκουμε, αλλά ταυτόχρονα αναπτύσσουμε τη σχέση που έχουμε με τη Ρωσία, με την οποία έχουμε μία ευρεία ατζέντα θεμάτων, τα οποία είναι αμιγώς διμερή και δεν επηρεάζονται κατ’ ανάγκη από τα προβλήματα στις ευρωρωσικές σχέσεις ή τις σχέσεις του NATO με τη Ρωσία. Πάντα εντός της ΕΕ και του NATO, θα επιδιώκουμε αποκλιμάκωση και όχι μια ρητορική έντασης».\nΤο Κοινό Πρόγραμμα Δράσεων\nΟι δύο ηγέτες αντάλλαξαν απόψεις για την περαιτέρω ανάπτυξη των διμερών σχέσεων σε μια σειρά από τομείς, στη συνέχεια της διεξαγωγής της 13ης Μεικτής Διυπουργικής Επιτροπής και της υπογραφής σχετικού Πρωτοκόλλου, και εξέφρασαν ικανοποίηση για την ενίσχυση του διμερούς συμβατικού πλαισίου, κατόπιν υπογραφής τεσσάρων συμφωνιών στο περιθώριο της Μεικτής Διυπουργικής Επιτροπής. Επιπλέον, υιοθετήθηκε το Κοινό Πρόγραμμα Δράσεων για τα έτη 2022-2024, που θα προσδιορίσει βασικούς άξονες διμερούς συνεργασίας για τα επόμενα χρόνια. Ο πρωθυπουργός έθεσε στον κ. Πούτιν την εκκρεμότητα της επιστροφής στην Ελλάδα των Αρχείων των Ισραηλιτικών Κοινοτήτων, με τον πρόεδρο της Ρωσίας να αποδέχεται το πάγιο αίτημα της Ελλάδας.\nΗ συμφωνία, η οποία ανακοινώθηκε κατά τις δηλώσεις των δύο ηγετών, δρομολογεί τον επαναπατρισμό των Αρχείων, τα οποία κλάπηκαν από τις ναζιστικές δυνάμεις κατοχής κατά την υποχώρησή τους από την Ελλάδα και στη συνέχεια εντοπίστηκαν από τον σοβιετικό στρατό στο Βερολίνο, μετά την κατάληψη της πόλης. Η επιστροφή των Αρχείων, τα οποία σήμερα φιλοξενούνται στη Μόσχα, στις εγκαταστάσεις όπου φυλάσσονται τα ρωσικά Στρατιωτικά Αρχεία, αποτελούσε σταθερή επιδίωξη της Ελλάδας εδώ και δεκαετίες.\nΚατά τη διάρκεια της συνάντησης συζητήθηκαν ακόμη οι εξελίξεις που αφορούν την πανδημία και τονίστηκε η σημασία της προώθησης της οικονομικής συνεργασίας στο πλαίσιο των προσπαθειών για τον μετριασμό των συνεπειών της πανδημίας. Σε ό,τι αφορά τις εξελίξεις στην Ανατολική Μεσόγειο, ο Κυριάκος Μητσοτάκης επισήμανε ότι η Τουρκία με την επιθετική ρητορική της και τις προκλητικές ενέργειές της επιμένει να συμπεριφέρεται με τρόπο που δυσχεραίνει τη συνεννόηση μεταξύ των κρατών της περιοχής, αλλά και τις προσπάθειες για ειρηνική διευθέτηση των προβλημάτων. Επανέλαβε ότι η Ελλάδα παραμένει πρόθυμη για διάλογο υπό την απαραίτητη προϋπόθεση πλήρους σεβασμού του Διεθνούς Δικαίου, συμπεριλαμβανομένου του Δικαίου της Θάλασσας.\nΟ πρωθυπουργός εξέφρασε την εκτίμησή του για τη σαφή τοποθέτηση της ρωσικής πλευράς ως προς τη θεμελιώδη σημασία του Δικαίου της Θάλασσας για την οριοθέτηση των θαλάσσιων ζωνών στην Ανατολική Μεσόγειο. Σχετικά με το Κυπριακό, ο Κυριάκος Μητσοτάκης εξέφρασε την εκτίμησή του για τη συνεπή και εποικοδομητική στάση της Ρωσίας στο Συμβούλιο Ασφαλείας. Τόνισε ότι το Κυπριακό αποτελεί ζήτημα πρώτης προτεραιότητας για την Ελλάδα και επανέλαβε την προσήλωση στον στόχο αμοιβαία αποδεκτής λύσης, εντός του δεσμευτικού για όλους πλαισίου των σχετικών Αποφάσεων του Συμβουλίου Ασφαλείας. Υπογράμμισε ότι για την Ελλάδα δε νοείται λύση χωρίς την κατάργηση του αναχρονιστικού συστήματος των εγγυήσεων και χωρίς την πλήρη απόσυρση των παράνομων τουρκικών κατοχικών στρατευμάτων από το νησί.\nΓια το ζήτημα των Βαρωσίων\nΓια το ζήτημα των Βαρωσίων ξεκαθάρισε ότι εάν η Τουρκία προχωρήσει με την υλοποίηση των εξαγγελιών για εποικισμό της περίκλειστης πόλης, δεν μπορεί να υπάρξει αμοιβαία αποδεκτή λύση του Κυπριακού. Οι δύο ηγέτες αντάλλαξαν απόψεις για τις εξελίξεις στη Μέση Ανατολή και τη Βόρεια Αφρική, με έμφαση στη Λιβύη. Ο πρωθυπουργός υπογράμμισε τη σημασία τήρησης του χρονοδιαγράμματος των εκλογών της 24ης Δεκεμβρίου. Επανέλαβε την ανάγκη σεβασμού της Συμφωνίας Εκεχειρίας και των Ψηφισμάτων του Συμβουλίου Ασφαλείας του ΟΗΕ 2570/2571 και κάλεσε για πλήρη αποχώρηση όλων των ξένων στρατιωτικών δυνάμεων, μαχητών και μισθοφόρων, στη βάση των Συμπερασμάτων της πρόσφατης Διάσκεψης των Παρισίων για τη Λιβύη.\nΣτο κρίσιμο ζήτημα των σχέσεων ΕΕ-Ρωσίας και ΝΑΤΟ-Ρωσίας και αναγνωρίζοντας τις υφιστάμενες προκλήσεις, ο πρωθυπουργός υπογράμμισε τη σημασία διατήρησης ανοικτών διαύλων επικοινωνίας προς το συμφέρον όλων και διαβεβαίωσε για την προσήλωση της Ελλάδας στο διάλογο ως μόνο μέσο για την εξεύρεση λύσεων. Επισήμανε επίσης ότι η Ελλάδα παγίως θεωρεί τη Ρωσία αναπόσπαστο μέρος της ευρωπαϊκής αρχιτεκτονικής ασφαλείας. «Μετά την πανδημία και καθώς η οικονομία αναπτύσσεται, θα πρέπει να διερευνήσουμε τη δυνατότητα μιας πιο αυτοτελούς οικονομικής συνεργασίας με τη Ρωσία, με ελληνικές επιχειρήσεις που δραστηριοποιούνται ή θέλουν να δραστηριοποιηθούν στη Ρωσία», σημείωσε ο πρωθυπουργός Κυριάκος Μητσοτάκης σε συνομιλία που είχε με Έλληνες δημοσιογράφους, μετά τη συνάντησή του με τον Βλαντίμιρ Πούτιν.


OEM.gr - Τι είναι ο ιός και τι είναι το Trojan, Worm, Spyware, Adware, Malware;\nΤι είναι ο ιός και τι είναι το Trojan, Worm, Spyware, Adware, Malware;\nΕπειδή έχουμε μπερδέψει τα μπούτια μας, ποιές οι διαφορές μεταξύ virus/ιού, trojan horse, worm, spyware, adware, malware και τι ακριβώς είναι το καθένα;\nΛοιπόν, ας ξεκαθαρίσουμε το τοπίο βλέποντάς τα ένα ένα ξεχωριστά και επισημαίνοντας τα χαρακτηριστικά του. Κατά προσέγγιση θα καταλάβετε. Βέβαια το θέμα είναι ότι πολλά από αυτά τα κακόβουλα προγραμματάκια, δεν ανήκουν σε ένα μόνο είδος, αλλά μπορεί και σε 2-3.\nΤι είναι ο Ιός / Virus\nΔηλαδή για να καταλάβετε, είναι σαν να ανοίγει μία πόρτα, δίνοντας πρόσβαση σε αυτόν/αυτούς που το φτιάξανε, ώστε να καταφέρουνε να μπούνε στον υπολογιστή μας, μέσω αυτής της ανοιχτής πόρτας.\nΧρησιμοποιούν bandwidth της σύνδεσής μας στο ίντερνετ, περιορίζοντάς μας σε πιο χαμηλές ταχύτητες και ξεπετάνε συνέχεια διαφημίσεις, χωρίς να μπορούμε να κάνουμε κάτι.\nΕίτε μπορούν να καταστρέψουν τον υπολογιστή μας, είτε να μας κατασκοπεύουν βλέποντας τι κάνουμε, είτε να μας ενοχλήσουν, είτε να μας προκαλέσουν οποιαδήποτε άλλη κακόβουλη ενέργεια στο σύστημά μας (να σβήσουν αρχεία συστήματος, κ.λπ.).\nΚαι πως τα κολλάμε αυτά;\nαπό αρχείο που μας έστειλε άγνωστος παραλήπτης σε email,\nαπό κατέβασμα πειρατικού λογισμικού, που εμπεριέχει κάποιο τέτοιο μέσα του,\nαπό το φλασάκι ενός φίλου μας (είτε από κάποιο μολυσμένο αρχείο του, είτε από το ίδιο το φλασάκι),\nαπό αρχεία που μπορεί να μας στείλουν μέσω Skype, Messenger, κ.λπ.\nαπό ιστοσελίδες που θέλουμε να κατεβάσουμε κάτι, και κατεβάζουμε μαζί με αυτό το κάτι και το κακόβουλο προγραμματάκι, που συνυπάρχει στο ίδιο αρχείο που μας ενδιαφέρει.


Α.Σ. Διαγόρας Πολυδρόσου - Βικιπαίδεια\nΠολύδροσος Φωκίδας, Ελλάδα\nΑ' Κατηγορία ΕΠΣ Φωκίδας\nΟ Α. Σ. Διαγόρας Πολυδρόσου είναι αθλητικός σύλλογος της Φωκίδας που ιδρύθηκε το 1959. Το χρώμα της ομάδας είναι το μπλε και εναλλακτικά το πράσινο. Ο Διαγόρας έχει αναδειχθεί τέσσερις φορές πρωταθλητής στην Α΄Κατηγορία της Ε.Π.Σ. Φωκίδας (1992, 1994, 1996 και 2011) ενώ έχει τρεις συμμετοχές στο πρωτάθλημα της Δ΄Εθνικής.\n1 Ο Διαγόρας Πολυδρόσου στη Δ΄Εθνική\n2 Ο τελευταίος τίτλος\nΟ Διαγόρας Πολυδρόσου στη Δ΄Εθνική[Επεξεργασία | επεξεργασία κώδικα]\n1992-93 8ος (35-69) 26\n1994-95 5ος (27-103) 3 (-10)\n1996-97 3ος (26-119) 6 (-6)\nΟ τελευταίος τίτλος[Επεξεργασία | επεξεργασία κώδικα]\nΤην αγωνιστική περίοδο 2010-11 ο Διαγόρας κατέκτησε για 4η φορά το πρωτάθλημα στη Φωκίδα, αλλά στη συνέχεια, λόγω οικονομικών προβλημάτων, δήλωσε αδυναμία να συμμετάσχει στη Δ΄Εθνική και τιμωρήθηκε με υποβιβασμό στην (τελευταία) Β' τοπική κατηγορία Φωκίδας. Ωστόσο, η διοίκηση του συλλόγου δεν δήλωσε συμμετοχή στο πρωτάθλημα και παραχώρησε τους περισσότερους από τους ποδοσφαιριστές του σωματείου στο μετέπειτα πρωταθλητή Οδυσσέα Ανδρούτσο.\nΑθλητικό ιστολόγιο Φωκίδας\n↑ Πρωταθλητής ο Διαγόρας Πολυδρόσου\n↑ «Δελτίο Τύπου του Α.Σ. Διαγόρα Πολυδρόσου». Αρχειοθετήθηκε από το πρωτότυπο στις 23 Μαρτίου 2012. Ανακτήθηκε στις 17 Απριλίου 2012.\nΑνακτήθηκε από "https://el.wikipedia.org/w/index.php?title=Α.Σ._Διαγόρας_Πολυδρόσου&oldid=7836977"\nΤελευταία τροποποίηση 04:03, 18 Οκτωβρίου 2019.


ΠΡΩΤΑΚΙΑ: Το τάδε σχολείο είναι δέκα μαθήματα μπροστά, εμείς θα τελειώσουμε την ύλη;\nΤο τάδε σχολείο είναι δέκα μαθήματα μπροστά, εμείς θα τελειώσουμε την ύλη;\nΣυχνά, αγαπητοί γονείς, η χρήση του όρου "πνευματική τροφή" μας παρασύρει τόσο που να ξεχνάμε ότι άλλο πραγματικό φαγητό και άλλο διδασκαλία και μάθηση.\nΞεχνάμε επίσης ότι το σχολείο δεν εργάζεται με ένα μαθητή αλλά με το σύνολο των 20 ή και περισσότερων παιδιών που είναι σε κάθε τμήμα.\nΆλλες πάλι φορές θεωρούμε αυτονόητο πως η σελίδα του διδακτικού εγχειριδίου αποδεικνύει και πού βρίσκεται η τάξη, πόσο προχώρησε ή και πόσο έμεινε πίσω σε σχέση με άλλα τμήματα Πρώτης τάξης.\nΚι ακόμη λησμονούμε πως κάθε τμήμα έχει τις δικές του ιδιαιτερότητες που επηρεάζουν το σύνολο της λειτουργίας του.\nΑυτά όλα αποτελούν εισαγωγή στην εξέταση του θέματος - ερωτήματος που άκουσα χτες. Και στον προβληματισμό αν θα τελειώσουμε εμείς την ύλη αφού άλλα σχολεία, άλλες Πρώτες, βρίσκονται, όπως μου είπαν δέκα μαθήματα μπροστά!\nΌμως τι σημαίνει "δέκα μαθήματα μπροστά"; Ο όρος θυμίζει περισσότερο ένα ταξίδι, πχ Ηγουμενίτσα - Αθήνα, κι εκεί πράγματι έχει νόημα να πούμε ότι ένα αυτοκίνητο είναι κιόλας στην Αμφιλοχία και το άλλο τώρα περνάει την Άρτα. Και μπορεί ο Καβάφης με την Ιθάκη του να παρομοίασε και τη μόρφωση με ένα μεγάλο ταξίδι μα όλοι μας ξέρουμε και την εναρκτήρια ευχή του ποιητή, "σαν βγεις στον πηγαιμό να εύχεσαι να είναι μακρύς ο δρόμος... " Εξάλλου και ο Όμηρος το δικό του Οδυσσέα τον έβαλε χρόνους δέκα να γυρίζει μέχρι να φτάσει στην Ιθάκη. Κι ελπίζω να μην παρανοήσει κανείς μας αυτά τα λόγια και να πιστέψει πως έχουμε σκοπό να κάνουμε δέκα χρόνια να βγάλουμε την ύλη της Πρώτης!\nΑλλά και η λέξη ύλη τι άραγε σημαίνει; Ποια είναι η περίφημη ύλη; Είναι άραγε το ίδιο πράγμα με το διδακτικό εγχειρίδιο; Μόλις στην αρχή της φετινής χρονιάς, τις πρώτες μέρες του Σεπτέμβρη, ο Σχολικός Σύμβουλος της περιφέρειάς μας, ο κ. Γιάννης Σταύρου, ερχόμενος στο σχολείο για επιμορφωτική συνάντηση με το διδακτικό μας προσωπικό, φρόντισε να μας υπενθυμίσει για μια ακόμη φορά πως η ύλη που οφείλουμε ως εκπαιδευτικοί να διδάξουμε δεν ταυτίζεται με τα βιβλία, με τα εγχειρίδια, αλλά με το λεγόμενο αναλυτικό πρόγραμμα της κάθε τάξης. Τα βιβλία αποτελούν μόνο το επίσημο όχημα για το μεγάλο ταξίδι που κάνει ο δάσκαλος με τους μαθητές του κι όχι το ίδιο το ταξίδι. Όμοια δεν αποτελεί προορισμό του ταξιδιού η τελευταία σελίδα του κάθε διδακτικού βιβλίου αλλά η ολοκλήρωση του αναλυτικού προγράμματος.\nΤι είναι το αναλυτικό πρόγραμμα; Θα αποφύγω τους ορισμούς και θα δώσω κατ' ευθείαν ετούτο το λινκ:\nΣτη σελίδα αυτή θα βρείτε συγκεντρωμένα όλα τα στοιχεία αναλυτικού προγράμματος του δημοτικού σχολείου, δηλαδή τον επιστημονικά διατυπωμένο μπούσουλα εργασίας για τον κάθε εκπαιδευτικό που διδάσκει στο δημοτικό. Τι ακριβώς πρέπει να κάνει στο κάθε μάθημα με τους μαθητές του και ποιους στόχους να φροντίσει να κατακτηθούν από τα παιδιά.\nΚαι δε θα βρείτε εκεί να αναφέρει ούτε το Ρινόκερο και κόκορα, ούτε τη Μύτη σαν σαλάμι, που ναι μεν αποτελούν συγκεκριμένα μαθήματα στο παρόν βιβλίο της Γλώσσας της Πρώτης Δημοτικού όμως η διδασκαλία του μαθήματος της Γλώσσας γινόταν μερικά χρόνια νωρίτερα με ένα άλλο βιβλίο και κάποια στιγμή στο μέλλον θα γίνεται με κάποιο άλλο, υπηρετώντας σε όλες τις περιπτώσεις το ίδιο αναλυτικό πρόγραμμα! Διότι τα διδακτικά βιβλία αλλάζουν συχνότερα από τα αναλυτικά προγράμματα. Και γιατί τα διδακτικά βιβλία γράφονται με βάση το ισχύον αναλυτικό πρόγραμμα και όχι το ανάποδο. Αυτοί δηλαδή που γράφουν τα βιβλία, η συντακτική τους ομάδα, τα γράφουν εφαρμόζοντας όσα ορίζει το αντίστοιχο αναλυτικό πρόγραμμα σπουδών (ΑΠΣ), όπως και τονίζουν στις πρώτες τους σελίδες όλα τα βιβλία που κρατούν οι μαθητές στα χέρια τους. Και μάλιστα στην εποχή μας όχι μόνο κατ' εφαρμογή των ΑΠΣ αλλά και των ΔΕΠΠΣ, δηλαδή των διαθεματικών ενιαίων πλαίσιων προγραμμάτων σπουδών.\nΟ γονιός βεβαίως και δεν είναι υποχρεωμένος να γνωρίζει τα ΑΠΣ και τα ΔΕΠΠΣ. Ο γονιός βλέπει μόνο σε ποια σελίδα του βιβλίου βρίσκεται το παιδί του. Αν είναι στο Ρινόκερο ή έχει φτάσει στο Λεμόνι με τα φτερά ή και ακόμη παρακάτω. Και είναι λογικό αφού αγνοεί τα ΑΠΣ και τα ΔΕΠΠΣ να βγάζει και λαθεμένα συμπεράσματα που αφορούν την κάλυψη της ύλης. Γιατί πολύ απλά νομίζει (αφού κανείς ποτέ δεν τον ενημέρωσε) ότι το βιβλίο που κρατά ο μαθητής στα χέρια του είναι η ύλη του μαθήματος...\nΈτσι και δε λείπουν οι περιπτώσεις που ο γονιός έρχεται στο σχολείο και ζητάει να του δώσουμε την ύλη! γιατί το παιδάκι του αρρώστησε και έμεινε πίσω. Κι έρχεται σαν καλός γονιός να παραλάβει από τον δάσκαλο τα μαθήματα να τα πάει στον άρρωστο μαθητή. Στην πραγματικότητα εκείνη την ώρα ο γονιός θέλει να του πούμε σε ποια σελίδα του βιβλίου βρισκόμαστε, γιατί αυτό πιστεύει πως ορίζει και το μάθημα και την ύλη που διδάξαμε. Μόνο που κάνει λάθος και μάλιστα μεγάλο... Γιατί ο δάσκαλος έχει μεν ως όχημα το διδακτικό εγχειρίδιο μα αυτό που πραγματικά εφαρμόζει στη διδασκαλία του είναι το ΑΠΣ και το ΔΕΠΠΣ του μαθήματος. Πχ για τη διδασκαλία της Γλώσσας το ΑΠΣ και ΔΕΠΠΣ είναι αναρτημένο και εδώ, http://digitalschool.minedu.gov.gr/courses/DSDIM-A110/ στον επίσημο κόμβο του υπουργείου Παιδείας. Και αρκεί μια ματιά στο έγγραφο αυτό για να καταλάβετε ότι όσο και αν θέλει ο δάσκαλος να δώσει στο γονιό "τα μαθήματα" είναι αδύνατον! Γιατί ούτε το αναλυτικό πρόγραμμα είναι χωρισμένο σε διδακτικές ενότητες, περιγράφει γενικά τι κάνουμε στο μάθημα της Γλώσσας σε κάθε τάξη, ούτε το μάθημα στην τάξη γίνεται μόνο από το βιβλίο του μαθητή... χίλια άλλα πράγματα κάνει καθημερινά ο δάσκαλος στην αίθουσα, τα περισσότερα με βάση τον προγραμματισμό του και άλλα γιατί αυτό απαιτεί κάποια συγκυρία την ώρα της διδασκαλίας, έχοντας κατά νου ολόκληρο το αναλυτικό πρόγραμμα και βέβαια αρκετά χρόνια θεωρητικής κατάρτισης και κάποια ακόμη εμπειρίας με βάση τα οποία είναι σε θέση να εφαρμόσει και να φέρει σε πέρας το αναλυτικό.\nΚι ας πάρουμε μια μικρή γεύση του αναλυτικού προγράμματος για τη γλώσσα και συγκεκριμένα για το γραπτό λόγο και ως προς το τι πρέπει να κατακτήσει το παιδί:\nΣυνειδητοποιεί τη σύνδεση προφορικής και γραπτής γλώσσας.\nΑναγνωρίζει τη διαφορά ανάµεσα στην εικόνα ενός αντικειµένου και στη γραπτή απόδοσή του µε λέξη.\nΑποκτά σταδιακά τη δεξιότητα αναγνώρισης της φωνηµικής ταυτότητας των λέξεων.\nΑντιλαµβάνεται τη στενή σχέση ακρόασης, οµιλίας, ανάγνωσης, γραφής.\nΑναπτύσσει φωνηµική επίγνωση.\nΤαυτίζει συλλαβές και φθόγγους µε τα γραπτά τους σύµβολα, αναλύει και ανασυνθέτει συλλαβές, λέξεις και φράσεις και διαβάζει λέξεις και απλές φράσεις.\nΚατανοεί τον βασικό µηχανισµό της ανάγνωσης, που στηρίζεται στη σχέση φθόγγων  γραµµάτων.\nΔιαβάζει και κατανοεί απλό, µικρό κείµενο.\nΝα λοιπόν μερικά μόνο από αυτά που ενδιαφέρουν εμένα ως δασκάλα όταν διδάσκω το μάθημα της Γλώσσας. Τι επιδιώκω δηλαδή να πετύχω με τους μαθητές μου. Και όχι μόνο με τους χαρισματικούς αλλά με όλους. Ακόμη και εκείνους που παρουσιάζουν για κάποιο λόγο μαθησιακές δυσκολίες. Αυτά και οδηγούν τις επιλογές μου για τις δραστηριότητες που θα επιλέξω για να υλοποιήσω τους στόχους του αναλυτικού προγράμματος στο συγκεκριμένο τομέα. Έχοντας βέβαια φροντίσει να γεμίσω από καιρό πριν τη "φαρέτρα" μου με κατάλληλες δραστηριότητες, κατάλληλες και για το αντικείμενο που διδάσκω κάθε φορά και για το μαθητή που θα διδάξω. Και συνεχίζοντας διαρκώς να εμπλουτίζω και να εκσυγχρονίζω αυτή τη ... φαρέτρα.\nΠραγματικά λοιπόν "μπλοκάρω" ως άνθρωπος όταν έρχεται ένας γονιός μετά από πολλές μέρες απουσίας του παιδιού και μου ζητάει τα μαθήματα. Τι να του πω και τι να του δώσω και πώς να τα καταλάβει και πώς να τα εφαρμόσει τα χιλιάδες πράγματα που συνθέτουν τις ώρες διδασκαλίας που έχασε το παιδί; Άλλο βέβαια πράγμα αν υπάρχει καθημερινή επαφή, εκεί κάπως ο δάσκαλος θα μπορέσει να κατευθύνει το γονιό και να του υποδείξει τι μπορεί να κάνει. Και πάλι δύσκολα. Γιατί αν η περιπέτεια της γνώσης δεχτούμε πως μοιάζει με ταξίδι, θα μου επιτρέψετε το εξής παράδειγμα:\nΚάποιος που λατρεύει τα αεροπορικά ταξίδια και του αρέσει συχνά να ταξιδεύει, του έτυχε κάποιο εμπόδιο και έχασε μερικά ταξιδάκια. Πάει λοιπόν στον πιλότο και του λέει: Δώσε μου τα ταξίδια που έχασα! Μπορεί να του δώσει; Ο πιλότος ξέρει να μας ταξιδεύει σε διάφορους τόπους μα είναι αδύνατον να μας δώσει πίσω τα ταξίδια που χάσαμε. Μόνο να προσπαθήσει ο ίδιος όταν οι συνθήκες το επιτρέψουν να μας ταξιδέψει εκεί που δεν πήγαμε. Φτάνει, ρωτάω, να μας πει ότι τους άλλους τους πήγε όσο λείπαμε στη Ρώμη, στο Παρίσι, στο Βερολίνο; Θα αναπληρώσουμε έτσι τα ταξίδια που χάσαμε; Το ίδιο περίπου είναι και να μας πει ο δάσκαλος ότι δίδαξε τον Κύριο με το καπέλο και το Ρινόκερο με τον κόκορα.\nΠαρόμοια εφαρμόστε το παράδειγμα και στο θέμα των άλλων σχολείων που βρίσκονται μπροστά από μας στο βιβλίο ή και πίσω. Από μόνο του αυτό το στοιχείο δε λέει τίποτε. Για το πώς ήταν πραγματικά το ταξίδι της κάθε Πρώτης τάξης. Και σε ποιο βαθμό με τα "ταξίδια" αυτά υπηρετήθηκαν οι σκοποί και οι στόχοι του αναλυτικού προγράμματος σπουδών. Δεν αποκλείεται μάλιστα εκείνη η τάξη που είναι πιο πίσω (στο βιβλίο πάντα) από τις άλλες (και σίγουρα δεν είμαστε εμείς στην περιοχή τουλάχιστον της Θεσπρωτίας που βρίσκω και ρωτάω και η ίδια τους συναδέλφους) να έχει κατακτήσει περισσότερο από κάθε άλλη τάξη τους στόχους του αναλυτικού. Κι αντίθετα η τάξη που τρέχει και είναι στην πιο "μπροστινή" σελίδα του βιβλίου, να υστερεί και μάλιστα πολύ στην υλοποίηση των στόχων του αναλυτικού.\nΤο τι ακριβώς βέβαια συμβαίνει με κάθε τάξη ο αρμόδιος να το κρίνει είναι ο σχολικός σύμβουλος. Να επισκεφθεί την τάξη και να διαπιστώσει το επίπεδο επίτευξης των στόχων του αναλυτικού προγράμματος. Και πάντα σε συνεργασία με το δάσκαλο της τάξης που θα τον ενημερώσει για τις ιδιαίτερες συνθήκες του τμήματός του να αποφανθεί αν όντως ένα τμήμα είναι μπροστά ή είναι πίσω. Αν τρέχει και καλά κάνει που τρέχει ή πάει αργά αργά γιατί υπάρχει λόγος που το επιβάλλει.\nΑυθαίρετες όμως συγκρίσεις ανάμεσα σε διαφορετικές τάξεις και πολύ περισσότερο σε διαφορετικά σχολεία και εξαγωγή συμπερασμάτων ποιος δάσκαλος είναι μπροστά και ποιος πίσω, ειδικά όταν αγνοούμε τι σημαίνει αναλυτικό πρόγραμμα, δεν είναι σωστό να γίνονται. Και πάλι θα πάρω ως παράδειγμα εδώ τα ταξίδια. Και μάλιστα τα θαλάσσια:\nΕίναι δυο καράβια που ξεκινούν από τον Πειραιά για την Αστυπάλαια. Φεύγουν την ίδια ώρα, όπως και τα σχολεία ξεκινούν την ίδια μέρα τα μαθήματα. Το ένα λοιπόν φτάνει στην Αστυπάλαια σε 12 ώρες, το άλλο σε 24. Γιατί άραγε; Φταίει ο καπετάνιος του δεύτερου που το πήγε αργά αργά; ή γιαβάς γιαβάς κατά τη λαϊκή έκφραση; Ή μπορεί να συμβαίνει και κάτι άλλο; Μήπως, λέω εγώ, το πρώτο καράβι τράβηξε γραμμή για Αστυπάλαια, χωρίς ενδιάμεσα λιμάνια, ενώ το άλλο πέρασε πρώτα από τη Σύρο, μετά από την Πάρο, μετά από τη Νάξο, τα Κουφονήσια, την Ανάφη, τη Δονούσα και κατόπιν έβαλε πλώρη για Αστυπαλιά;\nΚαι σε αντιστοιχία τώρα με το μάθημα μιας τάξης. Ειλικρινά δεν μπορώ να ξέρω πώς και γιατί κάποιο άλλο σχολείο είναι δέκα μαθήματα μπροστά από μας. Και δε με ενδιαφέρει κιόλας να κάνω κριτική και έλεγχο σε συναδέλφους. Δεν είναι αυτός ο δικός μου ρόλος. Αν τηρήθηκε δηλαδή το "πλάνο ταξιδιού" που μας δίνει το Υπουργείο Παιδείας και καθορίζει το αναλυτικό πρόγραμμα, ή αν αφέθηκαν στην άκρη τα "ενδιάμεσα λιμάνια" από επιθυμία να φτάσουν μια ώρα αρχύτερα στο τέρμα της διαδρομής. Δεν ξέρω επίσης και δε με ενδιαφέρει να μάθω σε τι κατάσταση έφτασε το άλλο ... πλοίο στην Αστυπάλαια. Κι αν η τρεχάλα του "καπετάνιου" διέλυσε τη μηχανή του ή έκαψε τα διπλά καύσιμα στερώντας από το πλοίο τη δυνατότητα να συνεχίσει και μετά την Αστυπαλιά το ταξίδι... Δεν είναι ξαναλέω αυτός ο δικός μου ρόλος.\nΕγώ είμαι υπεύθυνη μόνο στη δική μου τάξη. Και αυτήν προσπαθώ με όσες γνώσεις και εμπειρία έχω να την οδηγήσω τηρώντας επακριβώς τις οδηγίες των ανωτέρων μου εκεί που ορίζει το Υπουργείο Παιδείας και το αναλυτικό πρόγραμμα.\nΤαυτόχρονα με τη συνάδελφο του άλλου τμήματος της πρώτης του σχολείου μας είμαστε σε καθημερινή συνεργασία ώστε τα δύο τμήματα για πρακτικούς κυρίως λόγους να συμβαδίζουν όσο γίνεται. Πχ αν αρρωστήσει η μία από τις δυο δασκάλες να μπορεί η άλλη να απασχολήσει και τα δύο τμήματα και να μη μείνουν πίσω τα παιδιά. Έτσι σήμερα και τα δύο τμήματα διδάχτηκαν στη Γλώσσα, που είναι το βασικό μάθημα της Πρώτης, το "Μύτη σαν σαλάμι". Και παρόμοια θα πορευτούμε και την υπόλοιπη χρονιά.\nΕπιπλέον χτες πέρασε από τις τάξεις μας ο αρμόδιος σχολικός σύμβουλος. Μίλησε με τα παιδιά, είδε τα τετράδιά τους, τον ενημερώσαμε για το τι κάνουμε και τι δυσκολίες αντιμετωπίζουμε. Πέρα δηλαδή από μας τις δασκάλες που συνεργαζόμαστε στενά για να επιτύχουμε με τον καλύτερο δυνατό τρόπο στο έργο που μας έχει αναθέσει η πολιτεία, είναι διαρκώς δίπλα μας και συμβουλεύει και ελέγχει την εργασία μας και ο εντεταλμένος για το έργο αυτό εκ μέρους του υπουργείου.\nΤι κάνει λοιπόν ένα άλλο σχολείο, αν είναι μπροστά και αν πραγματικά είναι μπροστά, δεν είναι δική μας δουλειά και δε μας ενδιαφέρει. Ούτε μας ενδιαφέρει να τελειώσουμε μεν το βιβλίο αλλά να μη μάθουν τα παιδιά αυτά που ορίζει το αναλυτικό πρόγραμμα. Ο ρυθμός επίσης της εργασίας και το τι ακριβώς κάνει ο κάθε δάσκαλος επηρεάζεται από τις ιδιαίτερες συνθήκες που αντιμετωπίζει. Πχ από τον αριθμό απουσιών των μαθητών. Όταν μονάχα την περασμένη Παρασκευή είχαμε τέσσερις απουσίες από την τάξη είναι λογικό και επόμενο να κλέβουμε χρόνο από τις επόμενες μέρες για να αναπληρώσουν και οι απόντες μαθητές όσα έχασαν. Γιατί η ουσία δεν είναι να φτάσει το βιβλίο στο τέρμα ούτε και ο δάσκαλος με κάποιους μαθητές. Μα όλοι. Δίχως να αφήσουμε πίσω κανέναν.\nΕτικέτες ΑΝΑΛΥΤΙΚΟ ΠΡΟΓΡΑΜΜΑ, ΣΥΝΕΡΓΑΣΙΑ ΔΑΣΚΑΛΩΝ - ΓΟΝΕΩΝ


Επιστολή των βουλευτών Μαγνησίας του ΣΥΡΙΖΑ προς τον ΕΟΔΥ – To fustiki\nΕπιστολή των βουλευτών Μαγνησίας του ΣΥΡΙΖΑ προς τον ΕΟΔΥ, σχετικά με την εξαιρετικά ανησυχητική αύξηση κρουσμάτων του νέου (Covid-19) στη Μαγνησία τα τελευταία 24ωρα.\nΘέμα: Εξαιρετικά ανησυχητική η αύξηση κρουσμάτων του νέου κορωνοϊού (Covid-19) στη Μαγνησία τα τελευταία 24ωρα.\n«Βροχή» τα πρόστιμα για μάσκες


Ο Αργυροπελεκάνος Pelecanus crispus στο Δέλτα Έβρου\nΟ Αργυροπελεκάνος είναι αρκετά κοινό αλλά τοπικό είδος στην Ελλάδα. Οι θέσεις αναπαραγωγής βρίσκονται στη Λίμνη Μικρή Πρέσπα, στον Αμβρακικό Κόλπο και στη Λίμνη Κερκίνη. Μετά την αναπαραγωγική περίοδο και σε όλη τη διάρκεια του χειμώνα, το είδος διασπείρεται σε όλη σχεδόν την ηπειρωτική Ελλάδα, καθώς και σε αρκετά νησιά, ακόμα και στην Τουρκία. Ο βιογεωγραφικός πληθυσμός υπολογίζεται στις 4.350-4.800 άτομα (Wetlands International, 2006).\nΟ Αργυροπελεκάνος είναι ένα από τα είδη χαρακτηρισμού της ΖΕΠ Δέλτα Έβρου GR 1110006, καθώς παρατηρείται στην περιοχή σε μεγάλους πληθυσμούς καθ’ όλη τη διάρκεια του χρόνου. Έχει χαρακτηριστεί Τρωτό τόσο διεθνώς, όσο και σε εθνικό επίπεδο (Πίνακας 1, Λεγάκις Α., Μαραγκού Π., 2009), επομένως είναι μεγάλη η σημασία του υγροβιοτόπου για το είδος. H μέγιστη καταγραφή του είδους στον υγροβιότοπο έγινε κατά τη διάρκεια των Μεσοχειμωνιάτικων Καταμετρήσεων Υδρόβιων Πουλιών του 1996, όταν παρατηρήθηκαν 848 πουλιά. Ο παγκόσμιος πληθυσμός του είδους υπολογίζεται στα 10.400 – 13.800 άτομα, δηλαδή στο Δέλτα του Έβρου έχει παρατηρηθεί περίπου το 10% του παγκόσμιου πληθυσμού ή 20% του βιογεωγραφικού πληθυσμού του είδους, αντίστοιχα (Wetlands International, 2006).\nΤο είδος αναπαραγόταν στο Δέλτα του Έβρου μέχρι το 1962, όταν 40-50 ζευγάρια φώλιαζαν στην περιοχή, αλλά η αποικία καταστράφηκε από ντόπιους ψαράδες (Bauer W., Muller G., 1969). Από εκείνη την περίοδο μέχρι και σήμερα δεν έχει καταγραφεί αναπαραγωγή του είδους στο συγκεκριμένο υγρότοπο.\nΚατηγορία κινδύνου διεθνής:\nΚατηγορία κινδύνου στην Ελλάδα:\n1% ελάχιστου διαχειμάζοντος πληθυσμού Ευρώπης:\nΚατάσταση παρουσίας στο Δέλτα:\nΠίνακας 1: Καθεστώς προστασίας, παρουσία, κ.α. στοιχεία για τον Αργυροπελεκάνο στο Δέλτα Έβρου, όπου VU Τρωτό, P Περαστικό, w διαχειμάζων (Ιωαννίδης Π., Μακρυγιάννη Ε., Φακριάδης Γ., 2012).\nΓράφημα 1: Εύρος διακύμανσης, μέσος όρος και μηνιαία παρουσία (Ιωαννίδης Π., Μακρυγιάννη Ε., Φακριάδης Γ., 2012).\nΣτο Γράφημα 1 φαίνεται η παρουσία του είδους κατά τη διάρκεια της χρονιάς. Οι τιμές που παρουσιάζονται στο Γράφημα αφορούν την περίοδο Σεπτεμβρίου 2006 – Δεκεμβρίου 2011. Φαίνεται η σταθερή παρουσία του είδους κατά τη διάρκεια όλου του χρόνου. Την περίοδο Σεπτεμβρίου – Οκτωβρίου αυξάνεται ο αριθμός των Αργυροπελεκάνων στο Δέλτα του Έβρου. Αυτό οφείλεται πιθανότατα στην παρουσία τόσο των ενηλίκων ατόμων, όσο και των νεαρών, αφού αυτή η περίοδος συμπίπτει χρονικά με την περίοδο που το είδος εγκαταλείπει τη φωλιά του. Τους χειμερινούς μήνες, οι αριθμοί που παρατηρούνται είναι σχετικά σταθεροί, μεταξύ 100 και 200 ατόμων. Περιορισμένοι αριθμοί παρατηρούνται το διάστημα Απριλίου – Ιουνίου.\nΟι Αργυροπελεκάνοι παρατηρούνται σε διάφορους βιοτόπους στο Δέλτα του Έβρου, θα μπορούσε να πει κανείς, σχεδόν σε όλους, ακόμη και σε χωράφια. Τρέφονται και κολυμπάνε στις λιμνοθάλασσες, σε κανάλια, στις ρηχές παραθαλάσσιες εκτάσεις και στον ποταμό Έβρο. Ιδιαίτερα, μετά την υδρολογική αποκατάσταση της λιμνοθάλασσας Δράνας, παρατηρούνται συχνά στην ευρύτερη περιοχή της.\nΣχετικά με την πιθανή αναπαραγωγή του είδους στο Δέλτα Έβρου\nΗ μελέτη του Αργυροπελεκάνου στο Δέλτα του Έβρου από το Φορέα Διαχείρισης τα τελευταία χρόνια δείχνει πως θα μπορούσε να γίνει μια προσπάθεια προσέλκυσης του είδους για να φωλιάσει στην περιοχή. Σε αυτό συντελούν τα ακόλουθα δεδομένα:\n· Η παρουσία του είδους είναι σταθερή και σε ικανοποιητικούς αριθμούς. Η τάση του πληθυσμού είναι αυξητική στην Ελλάδα και τα τελευταία χρόνια οι αποικίες φαίνεται να επεκτείνονται.\n· Το είδος αναπαραγόταν και στο παρελθόν στο συγκεκριμένο υγρότοπο.\n· Οι συνθήκες είναι ευνοϊκές, καθώς υπάρχουν και ασφαλείς από ενόχληση εκτάσεις και επαρκές φαγητό.\nΓια την προσέλκυση του είδους επιλέγει η λιμνοθάλασσα Δράνα, γιατί αποτελεί μια ασφαλή έκταση, χωρίς παρουσία ψαράδων ή κτηνοτρόφων και με ταυτόχρονη συχνή επόπτευση από το Φορέα Διαχείρισης. Μετά την αποκατάστασή της έχει επίσης άφθονη τροφή για τον Αργυροπελεκάνο.\nΤο πρόγραμμα προσέλκυσης θα υλοποιηθεί από το Φορέα Διαχείρισης, σε συνεργασία με την οργάνωση Birdwing, η οποία έκανε την αρχική πρόταση, ενώ θα συνεισφέρει οικονομικά σε ενδεχόμενη τοποθέτηση εξεδρών (πλατφόρμες).\n· Λεγάκις Α., Μαραγκού Π., 2009, Το Κόκκινο Βιβλίο των Απειλούμενων Ζώων της Ελλάδας, Ελληνική Ζωολογική Εταιρεία, Αθήνα\n· Ιωαννίδης Π., Μακρυγιάννη Ε., Φακριάδης Γ., 2012, Σχέδιο Επιστημονικής Παρακολούθησης Ορνιθοπανίδας Δέλτα Έβρου: Β’ Φάση, Επεξεργασία – Παρουσίαση δεδομένων για τα είδη – στόχους, Φορέας Διαχείρισης Εθνικού Πάρκου Δέλτα Έβρου\n· Wetlands International, 2006, Waterbird Population Estimates – Fourth Edition, Wetlands International, Wageningen, The Netherlands\nΣτη συνέχεια παρουσιάζεται η πρόταση της Birdwing και το Σχέδιο Δράσης για την προσέλκυση της αναπαραγωγής του Αργυροπελεκάνου στο Δέλτα του Έβρου.\nΣΧΕΔΙΟ ΔΡΑΣΗΣ ΤΗΣ ΟΡΓΑΝΩΣΗΣ BIRDWING ΓΙΑ ΤΗΝ ΠΡΟΣΕΛΚΥΣΗ\nΠΕΛΕΚΑΝΩΝ ΓΙΑ ΑΝΑΠΑΡΑΓΩΓΗ ΣΤΟ ΔΕΛΤΑ ΤΟΥ ΕΒΡΟΥ\nΟι Αργυροπελεκάνοι ξεκινούν την αναπαραγωγική διαδικασία στα τέλη Μαρτίου με Απρίλιο, συνήθως σε πυκνές αποικίες των 250 ζευγαριών. Είναι πολύ ευαίσθητοι στην όχληση και λόγω του ότι είναι από τα λίγα είδη που επωάζουν τα αυγά τους με τα πέλματα των ποδιών τους και όχι με τα φτερά του στήθους τους, κάθε αιφνίδια αποχώρηση από τη φωλιά μπορεί να οδηγήσει σε απώλεια και σπασμένα αυγά. Ένας από τους πιο σημαντικούς παράγοντες για την επιτυχία της αναπαραγωγής είναι η έλλειψη της όχλησης.\nΟι ενήλικες δημιουργούν μονογαμικά ζευγάρια και αποχωρούν από τις αποικίες ανάμεσα στα τέλη Ιουλίου και Σεπτεμβρίου, αν και μερικοί παραμένουν μέχρι το Νοέμβριο. Είναι κοινωνικοί κατά τη διάρκεια του χειμώνα και συχνά συγκεντρώνονται σε μεγάλα κοπάδια για αναζήτηση τροφής συνεργατικά χωρισμένοι σε μικρές ομάδες. Τα πουλιά επιστρέφουν στις περιοχές αναπαραγωγής από τα τέλη του Ιανουαρίου μέχρι τον Απρίλιο, ανάλογα με την περιοχή. Τα νεαρά και τα μη-αναπαραγόμενα πτηνά, μπορεί να παραμείνουν στον τόπο διαχείμασης καθ’ όλη τη διάρκεια του έτους.\nΟικότοποι Αναπαραγωγής: Οι Αργυροπελεκάνοι αναπαράγονται σε μικρές νησίδες που βρίσκονται σε λίμνες γλυκού νερού ή σε πυκνή υδρόβια βλάστηση όπως οι καλαμιώνες από Typha και Phragmites. Ορισμένοι αναπαράγονται σε παράκτιες λιμνοθάλασσες της Μεσογείου. Το είδος χρησιμοποιεί τους γύρω οικοτόπους της περιοχής, συμπεριλαμβανομένου των κοντινών νησιών και υγροτόπων.\nΔιατροφή: Τρέφονται σχεδόν αποκλειστικά με ψάρια, κυρίως κυπρίνους (Cyprinus carpio), πέρκες (Perca fluviatilis), κοκκινόπτερους (Scardinius erythrophthalmus), τσιρόνια (Rutilus rutilus) και τούρνες (Esox lucius) σε υγροτόπους με γλυκό νερό και χέλια, κέφαλους και γαρίδες σε υφάλμυρα νερά.\nΠεριοχές αναπαραγωγής: Οι περισσότερες φωλιές δημιουργούνται σε υδρόβια βλάστηση πάνω σε επιπλέοντα ή σταθερά νησιά, απομονωμένα από την ηπειρωτική χώρα για να αποφεύγεται η θήρευση από θηλαστικά. Περιστασιακά κατασκευάζονται σε ανοικτό έδαφος. Οι φωλιές συνήθως αποτελούνται από ένα σωρό από καλάμια, γρασίδι και κλαδιά περίπου 1μ ύψος και 0,5-1.5μ σε διάμετρο. Συχνά ποδοπατούν τη βλάστηση ανάμεσα στις φωλιές, και δεν έχουν την τάση να φωλιάζουν σε περιοχές όπου τέτοιες δραστηριότητες θα δημιουργούσαν λάσπη.\nΑυτή η δραστηριότητα της ποδοπάτησης καταστρέφει τα νησιά και, συνεπώς, περιορίζει τον αριθμό των ετών για τα οποία ένα νησί μπορεί να χρησιμοποιηθεί για την αναπαραγωγή. Κατά μέσο όρο οι περιοχές στην Ελλάδα βρέθηκε ότι μπορούν να χρησιμοποιηθούν για τρία διαδοχικά έτη. Τεχνητά νησιά έχουν αποδειχθεί επιτυχημένοι χώροι αναπαραγωγής στο παρελθόν, όπως αυτοί στην Κερκίνη. Σε περίπτωση που χρησιμοποιούνται οι πλατφόρμες, φρέσκα καλάμια πρέπει να είναι διαθέσιμα κάθε χρόνο για υλικά φωλιάσματος.\nΤρέχουσα κατάσταση στο Δέλτα του Έβρου:\nΟι Αργυροπελεκάνοι παρατηρούνται στο Δέλτα του Έβρου καθ’ όλη τη διάρκεια του έτους, εκτός από την περίοδο αναπαραγωγής τους. Το δέλτα παρέχει αφθονία ψαριών, όπως προκύπτει από την επιλογή του, ως περιοχή διαχείμασης και πιστεύεται ότι Αργυροπελεκάνοι αναπαράγονταν στο παρελθόν.\nΟι Αργυροπελεκάνοι απαιτούν ένα κατάλληλο χώρο για την αναπαραγωγή τους όπου:\n· δεν υφίσταται ανθρώπινη όχληση (ένας από τους πιο σημαντικούς παράγοντες)\n· δεν μπορούν εύκολα να φθάσουν οι χερσαίοι θηρευτές\n· υπάρχει επάρκεια σε υλικά φωλεοποίησης, όπως καλάμια (Typha ή Phragmites) για να καλύψουν την περιοχή αναπαραγωγής.\nΣυνοπτική παρουσίαση των προτεινόμενων φάσεων του προγράμματος\nΗ πρώτη φάση του προγράμματος είναι να καθοριστεί αν μια περιοχή ή περιοχές εντός της λιμνοθάλασσας Δράνας είναι κατάλληλες για την αναπαραγωγή και να:\n· καθαριστεί ένα κομμάτι υπάρχουσας νησίδας\n· παρασχεθεί υλικό για την κατασκευή φωλιάς\n· παρακολουθηθεί αν υπάρχει ενδιαφέρον από τους πελεκάνους προς αυτήν την τοποθεσία\n· αξιολογηθεί κατά πόσον μια πλατφόρμα θα μπορούσε να χτιστεί και να χρησιμοποιηθεί με μεγαλύτερη επιτυχία\nΗ δεύτερη φάση του προγράμματος είναι να δημιουργηθεί μια πλατφόρμα. Αυτό θα τεθεί σε ισχύ:\n· εάν υπάρχει ενδιαφέρον ως χώρος αναπαραγωγής\n· εάν η αναπαραγωγή επιχειρείται χωρίς επιτυχία\n· εάν μετά από αξιολόγηση, διαπιστώνεται ότι η πλατφόρμα θα βελτιώσει τις πιθανότητες της επιτυχίας\nΤοποθεσία για πρώτη φάση:\nΤον Μάιο του 2012, ένα νησί της λιμνοθάλασσας Δράνας θεωρήθηκε ως πιθανή τοποθεσία για την πρώτη φάση. Η Δράνα είναι σχετικά δύσκολο να διαταραχθεί από τον άνθρωπο και πρέπει να γίνει πιο ασφαλής, εμποδίζοντας την πρόσβαση με βάρκες μέσω της εισόδου του νερού από τη θάλασσα (Μπούκα). Η λιμνοθάλασσα έχει πολλά νησιά διαφορετικών μεγεθών και ένα από αυτά (νησί Α στο χάρτη) είναι ένας τόπος όπου οι Αργυροπελεκάνοι κουρνιάζουν όταν βρίσκονται στο Δέλτα, εκτός της περιόδου αναπαραγωγής.\nΤο νησί Α είναι καλυμμένο με πυκνή\nβλάστηση με ύψος έως 50 εκατοστά (βλέπε φωτογραφίες) και δεν έχει καλάμια. Καθώς το μέγεθος του νησιού Α είναι αρκετά μεγάλο, η περιοχή της προτεινόμενης φωλιάς έχει επιλεγεί στο σημείο που σημειώνεται στο χάρτη. Η επικρατούσα κατεύθυνση του ανέμου κάνει αυτή η θέση ευεργετική και είναι κοντά στις περιοχές που κουρνιάζουν. Απέχει πάνω από 500 μέτρα από τον πλησιέστερο δρόμο.\nΑν είναι δυνατόν κατά τη διάρκεια της πρώτης φάσης, μπορεί να βρεθεί ένα δεύτερο μικρότερο κατάλληλο νησί το οποίο θα\nμπορούσε επίσης να είναι ετοιμαστεί με υλικά. Μπορεί έτσι σε αυτό αισθάνονται πιο ασφαλείς οι πελεκάνοι λόγω μικρότερου μεγέθους. Αυτό θα εξαρτηθεί από τα επίπεδα του νερού και της αξιολόγησης κατά τους χειμερινούς μήνες.\nΠρώτη Φάση Χρονοδιάγραμμα: Μάιος 2012 – Ιούνιος 2013\nΑξιολόγηση και επιλογή τόπου για την πρώτη φάση\nΝοέμβριος / Δεκέμβριος 2012\nΕκκαθάριση του χώρο της βλάστησης (περίπου 6μ x 6μ)\nΚόψιμο καλαμιών από άλλες περιοχές του δέλτα και υλικών από την ίδια νησίδα και κάλυψη της καθαρισμένης περιοχής ενδεχομένως και σχηματισμός τεχνητών φωλιών με τα υλικά.\nΙανουάριος - Ιούνιος 2013\nΠαρακολούθηση αναπαραγωγικού ενδιαφέροντος\nΔεύτερη Φάση Χρονοδιάγραμμα: Φθινόπωρο 2012 – Καλοκαίρι 2014\nΑναφορά αξιολόγησης για το πώς θα προχωρήσει η Φάση 2\nΝοέμβριος / Δεκέμβριος 2013\nΚατασκευή και τοποθέτηση ξύλινης πλατφόρμας\nΤελευταία τροποποίηση στις Τετάρτη, 29 Αύγουστος 2012 10:29\nΠερισσότερα σε αυτή την κατηγορία: « Γνωρίστε το Δέλτα του Έβρου Νεκρός Μαυρόγυπας κοντά στο Εθνικό Πάρκο Δέλτα Έβρου »


- ΛΟΥΚΟΥΛΟΣ Loukoulos\nΓεύσεις και Ψυχαγωγία στη Κρήτη\nΤηλέφωνo: 2810 224.435\nΤηλέφωνο : 2810 285.525\nΦάξ: 2810 285.525\nΔευ: 11:00 πμ 12:00 πμ\nΤρι: 11:00 πμ 12:00 πμ\nΤετ: 11:00 πμ 12:00 πμ\nΠεμ: 11:00 πμ 12:00 πμ\nΠαρ: 11:00 πμ 12:00 πμ\nΣαβ: 11:00 πμ 12:00 πμ\nΚυρ: 11:00 πμ 12:00 πμ\nΤο καλοκαίρι, ο Λούκουλος ανοίγει την αγκαλιά του και την αυλή του, δίνοντας έτσι την ευκαιρία σε όσους το επιθυμούν να γευτούν τα ξεχωριστά πιάτα ενός πλούσιου μενού, έξω, όπως ταιριάζει στις πιο όμορφες καλοκαιρινές νύχτες.\nΜε προϊόντα αγνά αλλά και βιολογικής καλλιέργειας, που φέρουν την εγγύηση της πλούσιας κρητικής φύσης και με σεφ που γνωρίζουν όλα τα μαγικά μυστικά που απογειώνουν τις γεύσεις, πείθοντας με την πρώτη πιρουνιά και τον πιο δύσκολο κριτή, ο Λούκουλος κερδίζει με διαφορά το στοίχημα, προσφέροντας τα εκλεκτά του πιάτα σε όσους επιθυμούν να τα δοκιμάσουν.\nΚΟΡΑΗ 5, ΗΡΑΚΛΕΙΟ ΚΡΗΤΗΣ, ΗΡΑΚΛΕΙΟΥ ΚΡΗΤΗΣ\n--- Επιλογή Νομός --- ΗΡΑΚΛΕΙΟΥ ΚΡΗΤΗΣ ΡΕΘΥΜΝΟΥ ΚΡΗΤΗΣ ΧΑΝΙΩΝ ΚΡΗΤΗΣ ΛΑΣΙΘΙΟΥ ΚΡΗΤΗΣ\nΕξωτερικός Xώρος - Αυλή\nOTEnet - sport\nNOVA - sport\nPower by 2810_group


Πώς θα πράξει ο Ταγίπ ενώπιόν μιας λύσης;\nΠώς θα πράξει ο Ταγίπ ενώπιόν μιας λύσης; από ΓΙΑΝΝΗΣ ΙΩΑΝΝΟΥ article http://politis.com.cy/article/pos-tha-praxi-o-tagip-enopion-mias-lisis Οι επόμενοι πέντε μήνες δεν θα είναι κρίσιμοι μόνο για την Κύπρο, αναφορικά με την επίτευξη ή μη μιας λύσης, αλλά και για την Τουρκία. 12.06.2016 10:47\nΓΙΑΝΝΗΣ ΙΩΑΝΝΟΥ, 12.06.2016\nΟι επόμενοι πέντε μήνες δεν θα είναι κρίσιμοι μόνο για την Κύπρο, αναφορικά με την επίτευξη ή μη μιας λύσης, αλλά και για την Τουρκία.\nΟι επόμενοι πέντε μήνες δεν θα είναι κρίσιμοι μόνο για την Κύπρο, αναφορικά με την επίτευξη ή μη μιας λύσης, αλλά και για την Τουρκία, η οποία εισέρχεται σε μια πολύ ενδιαφέρουσα φάση, εσωτερικά και εξωτερικά, σε σχέση με τα μεγάλα ανοικτά ζητήματα στο ευρύτερο διεθνές περιβάλλον της. Πέραν της συνταγματικής μεταρρύθμισης που θα καθορίσει το μέλλον του Ταγίπ Ερντογάν ως de jure απόλυτου ρυθμιστή των πολιτικών πεπραγμένων της Τουρκίας, οι εξελίξεις διεθνώς τρέχουν. Και τρία ίσως είναι τα σημεία που θα διαδραματίσουν καταλυτικό ρόλο στον τρόπο με τον οποίο ο Ερντογάν θα επανέλθει δυναμικά στο διεθνές γίγνεσθαι ή θα παραμείνει περιχαρακωμένος σε μια περαιτέρω φάση διεθνούς απομονωτισμού με άγνωστες συνέπειες: α) η εξέλιξη του συριακού εμφυλίου και δη σε σχέση με τις κουρδικές επιδιώξεις για αυτοδιάθεση – στα σύνορα Συρίας – Τουρκίας, β) Η έκβαση των επιμέρους ρωσοτουρκικών και ισραηλινοτουρκικών σχέσεων και γ) η αλλαγή παραδείγματος στις ΗΠΑ μετά τις εκλογές του Νοεμβρίου.\nΌπως αναφέρουν στον «Π» ξένοι διπλωματικοί συνομιλητές, με γνώση των τουρκικών πραγμάτων, ο Ερντογάν δείχνει να εξακολουθεί να αντιλαμβάνεται το Κυπριακό με το «πνεύμα του 2004». Με μια σημαντική διαφοροποίηση. Αυτήν τη φορά η τουρκική εξωτερική πολιτική, παράλληλα με τις διαπραγματεύσεις στο Κυπριακό, προχωράει κανονικά με μια δυναμική διαδικασία ενσωμάτωσης των κατεχομένων – σε περίπτωση αποτυχίας ή δημοψηφίσματος με «όχι» των Ελληνοκυπρίων. Ωστόσο, όπως αναφέρει στον «Π» ξένη διπλωματική πηγή, «ο Ερντογάν, αν βρεθεί απέναντι σε ένα σχέδιο λύσης, δύσκολα θα το μποϊκοτάρει». Και η ερμηνεία σε αυτό εδράζεται στο γεγονός ότι από την πολυεπίπεδη και γεμάτη δυσκολίες τράπουλα της τουρκικής εξωτερικής πολιτικής το Κυπριακό μπορεί να βγει ως «μπαλαντέρ» επιτυχίας που θα προσδώσει στον Τούρκο Πρόεδρο θετικό πρόσημο. «Βίζα δεν πρόκειται να πάρει η Τουρκία τον Ιούνιο» ανέφερε στον «Π», κοφτά ξένη διπλωματική πηγή με γνώση των ευρωτουρκικών. Η ίδια πηγή πρόσθεσε πως στο τέλος του έτους «μια συντριβή του ISIS στη Ράκα θα έχει επισυμβεί με την καθοριστική συμβολή των Κούρδων της Συρίας και με την πανηγυρική είσοδο –για λόγους γοήτρου– των δυνάμεων του Άσαντ στην πόλη». Μια τέτοια εξέλιξη, αν επαληθευτεί, θα θάψει οριστικά τα σχέδια του Ερντογάν για απομάκρυνση του Άσαντ επανακαθορίζοντας έναν πάγιο στόχο της τουρκικής εξωτερικής πολιτικής τα τελευταία χρόνια.\nΠριν από τη Χίλαρι\nΜια ενδιαφέρουσα προσέγγιση, που συνδέεται με το χρονοδιάγραμμα λύσης του Κυπριακού, είναι η αλλαγή παραδείγματος στις ΗΠΑ και η νέα διάδραση του Τούρκου Προέδρου με τον νέο ένοικο του Λευκού Οίκου. Η Χίλαρι Κλίντον αναμένεται να πιέσει πολύ τον Ερντογάν για πλήρη αποκατάσταση των σχέσεων με το Ισραήλ και για σημαντική βελτίωση των σχέσεων με τη Ρωσία, όπως αναφέρει στον «Π» πηγή που γνωρίζει. Ξένες διπλωματικές πηγές θεωρούν πως επίλυση του Κυπριακού «με ταυτόχρονη αποκατάσταση των σχέσεων Άγκυρας – Τελ Αβίβ» θα δημιουργούσαν μια δυναμική προσέγγιση συνεργασίας στη Νοτιοανατολική Μεσόγειο, που μακροπρόθεσμα θα εξασφάλιζε την ενεργειακή διασφάλιση της Τουρκίας, «ιδίως όταν η Αίγυπτος προστεθεί στον μεγάλο χάρτη της περιοχής». Ως εκ τούτου, η εξομάλυνση των σχέσεων Αιγύπτου – Τουρκίας περνάει και μέσα από το Ισραήλ, προσθέτουν στον «Π» οι ίδιες πηγές.\nΣτόχος το Χαλέπι\nΔιπλωματική πηγή από αραβική χώρα ανέφερε στον «Π» μια σημαντική εξέλιξη που συνδέεται με τα όσα λαμβάνουν χώρα στον συριακό εμφύλιο. Τον Ερντογάν φαίνεται να τον απασχολεί ιδιαιτέρως η περίπτωση της ανάπτυξης στη μεταπολεμική Συρία και δη η ανοικοδόμηση του Χαλεπίου. Επί τούτου μάλιστα φαίνεται να έχουν υπάρξει, σε διεθνές διπλωματικό πεδίο, σοβαρές ενέργειες εκ μέρους της Τουρκίας προκειμένου να διασφαλίσει τα σχετικά συμβόλαια σε περίπτωση διπλωματικής επίλυσης του Συριακού εντός των αρχών του 2017 – με την συναίνεση μάλιστα «μεγάλων διπλωματικών δυνάμεων», όπως προσθέτει στον «Π» η ίδια πηγή. Μια τέτοια εξέλιξη δεν πρέπει να θεωρείται άσχετη με το Κυπριακό, μιας και σε περίπτωση λύσης η Τουρκία θα απορροφήσει μεγάλο μερίδιο κεφαλαίων της στην ανάπτυξη μιας χώρας που βγαίνει από τη σύγκρουση σε σχέση με την οικονομική π.χ. αφομοίωση της λεγόμενης «ΤΔΒΚ», αφήνοντας έτσι την οικονομική ανάπτυξη π.χ. της Αμμοχώστου σε «κυπριακής ιδιοκτησίας» πρωτοβουλίες.\nΗ πρόσφατη δημόσια δήλωση του Ρώσου Προέδρου Βλαντίμιρ Πούτιν για «μη ματαίωση της ιδέας του αγωγού Turkish Stream» δεν πρέπει να θεωρηθεί άσχετη με την προσπάθεια εξομάλυνσης των ρωσοτουρκικών σχέσεων που –σε αντίθεση με την περίπτωση του Ισραήλ– ποτέ δεν διαρρήχθηκαν στον ίδιο βαθμό με το συμβάν του Mavi Marmara το 2010. «Η Ρωσία επιδιώκει μέσω Τουρκίας να μετριάσει τυχόν επαναφορά του Ιράν σε μια δυναμική παρουσία στην εξαγωγή πετρελαίου και φυσικού αερίου» ανέφερε στον «Π» ξένη διπλωματική πηγή. Ωστόσο, ο Ερντογάν, ενόψει μιας αλλαγής παραδείγματος στην προεδρία των ΗΠΑ, θα πρέπει να σταθμίσει δύο πράγματα: α) τη σημαντική βελτίωση των ρωσοτουρκικών σχέσεων σε σχέση με την τουρκική οικονομία, β) τη διασφάλιση μιας νέας πολιτικής προσέγγισης εξαιτίας και του «βεβαρημένου» ρόλου, εντός του ΝΑΤΟ, που διαδραματίζει η χώρα του σε σχέση με το υποσύστημα της Μαύρης Θάλασσας. Στο τελευταίο διαγράφεται ξεκάθαρα πως η πλήρης αποκατάσταση των σχέσεων Ρωσίας – Τουρκίας –ιδίως μετά το συμβάν με την κατάρριψη του ρωσικού μαχητικού στη Συρία– θα έχει κατεξοχήν εργαλειακή σχέση.\nΤο κλισέ περί κλειδιών της λύσης του Κυπριακού που βρίσκονται στην Άγκυρα επανέρχεται κάθε φορά μπροστά μας. Η Τουρκία δείχνει να ασκεί μια πολυδιάστατη προσέγγιση απέναντι στο Κυπριακό. Από τη μια θέλει να ενσωματώσει τα κατεχόμενα στην Τουρκία –πράγμα που μάλλον της κοστίζει και μερικά εκατομμύρια τον χρόνο– κι από την άλλη το αντιλαμβάνεται ως ένα θέμα διεθνές, που υπό το βάρος των αστοχιών της στην εξωτερική της πολιτική αλλά και των δύσκολων προκλήσεων που έχει μπροστά της θα μπορούσε να λειτουργήσει ως μια επιτυχία που θα την έβγαζε από ένα συγκεκριμένο, χρονικά και ποιοτικά, κλίμα απομονωτισμού. Σε κάθε περίπτωση, η επίλυση του Κυπριακού θα έχει τη συναινετική γνώμη του Ρετζέπ Ταγίπ Ερντογάν σε σχέση με το status του εκείνη τη συγκεκριμένη χρονική στιγμή. Στο εσωτερικό, ο Τούρκος Πρόεδρος θα μπορούσε να «κάψει» το ζήτημα της λύσης για σκοπούς συσπείρωσης των εθνικιστών ψηφοφόρων του. Στο διεθνές όμως μετερίζι οι πραγματικότητες είναι πιο πολύπλοκες για τον Τούρκο Πρόεδρο. Κι αυτό δεν πρέπει να το ξεχνάμε. Εκτός από τακτικιστής, ο Ερντογάν παραμένει βαθύτατα ρεαλιστής.\nΤαγίπ Ερντογάν Κυπριακό Συντάκτες


Αποκάλυψη iatropedia: Προκήρυξη 5000 θέσεων στον ΕΟΠΥΥ - Newsit.gr\nNewsit / Υγεία / Αποκάλυψη iatropedia: Προκήρυξη 5000 θέσεων στον ΕΟΠΥΥ\nΑποκάλυψη iatropedia: Προκήρυξη 5000 θέσεων στον ΕΟΠΥΥ\nΔημοσιεύθηκε: 07.01.2012 | 19:19\nΠρόκειται ουσιαστικά για ένα δέλεαρ που θα θέσει η ηγεσία του υπουργείου Υγείας εκτός των άλλων και για να καμφθεί το μέτωπο των γιατρών που τάσσονται κατά του ΕΟΠΥΥ λόγω χαμηλών αμοιβών.\nΟι τελικές προσλήψεις αναμένεται να γίνουν με διαγωνισμό αλλά το εντυπωσιακό είναι ότι θα πριμοδοτηθούν οι νέοι γιατροί.\nΑπό τους 5000 γιατρούς, οι 2000 θα είναι νέοι χωρίς εμπειρία και χωρίς να διαθέτουν δικό τους ιατρείο, ενώ βασικό κριτήριο αναμένεται να είναι οι γνώσεις αλλά και ο βαθμός του πτυχίου τους.\nΜε βάση τις φιλοδοξίες του υπουργείου Υγείας, οι νέοι γιατροί που θα εισαχθούν στο σύστημα του ΕΟΠΥΥ μετά από όλες τις διαδικασίες, θα αξιοποιηθούν και για την πρόληψη των ασθενειών στο γενικό πληθυσμό.\nΩστόσο παραμένει άγνωστο εάν η έμπνευση της ηγεσίας του υπουργείου Υγείας θα περάσει το σκόπελο της ΝΔ, δεδομένου ότι συμμετέχει στην κυβέρνηση και εκτιμά πως η μεταβατική κυβέρνηση Παπαδήμου δεν δικαιούται να κάνει προσλήψεις.


«Μη σταματάς να βοηθάς» - RedNews.gr - Τα νέα του Ολυμπιακού\nΣτα πλαίσια της φιλανθρωπικής δράσης «Μη σταματάς να βοηθάς», που τρέχει ο σύλλογός μας, πραγματοποιήθηκε επίσκεψη στο Ειδικό Σχολείο Κορυδαλλού, την Τετάρτη (15/5), κατά την οποία παραδόθηκαν είδη πρώτης ανάγκης στους μαθητές. Η Γενική Γραμματέας κ. Χριστίνα Τσιλιγκίρη που εκπροσώπησε το σύλλογο μας, είχε την ευκαιρία να ανταλλάξει απόψεις με το Διευθυντή του Ειδικού Σχολείου, κ. Ηρακλή Παληά και να ενημερωθεί για τα προβλήματα που υπάρχουν στη διαδικασία της εκπαίδευσης των μαθητών με νοητική υστέρηση και σύνδρομο down.\nΣτο περιθώριο της επίσκεψης στο Ειδικό Σχολείο Κορυδαλλού, η Γενική Γραμματέας του Ολυμπιακού, Χριστίνα Τσιλιγκίρη ανέφερε τα εξής: «Μας γεμίζει μεγάλη χαρά, η παρουσία μας εδώ. Είμαστε και θα είμαστε δίπλα για να στηρίζουμε τις αξιέπαινες προσπάθειες του Ειδικού Σχολείου Κορυδαλλού, αλλά και όπου υπάρχει ανάγκη. Το δεδομένο είναι ότι οι φιλανθρωπικές δράσεις θα συνεχιστούν και ότι δεν σταματάμε να βοηθάμε».\nΠαραπληροφόρηση τα περί ταυτοποίησης οπαδών του Ολυμπιακού (pic)


Δυναμική παρουσία του Invest Cyprus στο International Hospitality Investment Forum | Economy Today\nΠροώθηση της Κύπρου ως ελκυστικού επενδυτικού προορισμού στον τομέα του Τουρισμού και της Φιλοξενίας\nΣτο κορυφαίο συνέδριο για την τουριστική επενδυτική βιομηχανία, International Hospitality Investment Forum (IHIF), το οποίο πραγματοποιήθηκε για 24η χρονιά στο Βερολίνο, συμμετείχε αποστολή του Κυπριακού Οργανισμού Προώθησης Επενδύσεων (Invest Cyprus). Το φετινό συνέδριο φιλοξένησε πάνω από 2000 ανώτερα στελέχη και θεσμικούς επενδυτές του κλάδου, ενώ συμμετείχαν περισσότεροι από 180 κορυφαίοι ομιλητές οι οποίοι ανέπτυξαν σημαντικά θέματα και αποτύπωσαν διεθνείς επενδυτικές τάσεις στον τομέα της φιλοξενίας στην μετά την πανδημία εποχή.\nΚατά τη διάρκεια του συνεδρίου, η αντιπροσωπεία του Invest Cyprus είχε την ευκαιρία να πραγματοποιήσει σειρά συναντήσεων με θεσμικούς επενδυτές, στελέχη επενδυτικών ταμείων καθώς και με διεθνείς αλυσίδες ξενοδοχείων. Επιπρόσθετα, ο Invest Cyprus, διοργάνωσε συζήτηση στρογγυλής τραπέζης με προσκεκλημένους εκπροσώπους ξένων επενδυτικών οργανισμών ενημερώνοντας τους για τις τρέχουσες εξελίξεις και τις προοπτικές επενδύσεων στον τομέα. Στη συζήτηση, συμμετείχαν επίσης οι Θάνος Μιχαηλίδης, CEO της Thanos Hotels, Μάριος Ιωάννου, CFO της Louis PLC και Χριστόφορος Αναγιωτός, Διοικητικός Σύμβουλος και επικεφαλής του τμήματος Deal Advisory της KPMG Κύπρου.\nΕπιπλέον, η λειτουργός Προώθησης Επενδύσεων του Invest Cyprus, κα Στέφανη Παναγή, είχε την ευκαιρία να συμμετάσχει σε συζήτηση τύπου πάνελ με εκπροσώπους από τους αντίστοιχους οργανισμούς επενδύσεων της Ελλάδας και του Μαρόκο, παρουσιάζοντας τις πρόσφατες εξελίξεις στην οικονομία και τον τουρισμό και προβάλλοντας τις δυνατότητες και τα πλεονεκτήματα που προσφέρει η Κύπρος στους ξένους επενδυτές. «Παρά τις συνεχιζόμενες προκλήσεις, οι ενδείξεις για το 2022 είναι ιδιαίτερα ενθαρρυντικές, και είναι με ιδιαίτερη ευχαρίστηση που βλέπουμε το ενδιαφέρον ξένων επενδυτών να παραμένει αμείωτο τόσο για τα υπό εξέλιξη έργα όσο και για νέες αναπτύξεις», δήλωσε η κα Παναγή.\nΠέραν της προβολής στο εξωτερικό, ο Invest Cyprus λειτουργεί ως το πρώτο σημείο επαφής για ξένους επενδυτές, προσφέροντας ολοκληρωμένες υπηρεσίες πληροφόρησης καθώς και την ευκαιρία διοργάνωσης επισκέψεων στην χώρα μας σε δυνητικούς επενδυτές.


Χανιά | We do local: Διασύνδεση του αγροδιατροφικού με τον τριτογενή τομέα – HANIA.news\nΧανιά | We do local: Διασύνδεση του αγροδιατροφικού με τον τριτογενή τομέα\nH εταιρεία Τοπική Παραγωγή & Φιλοξενία Α.Ε., που δημιουργήθηκε για να αναδείξει την ιδιαίτερη τοπική φιλοξενία και να στηρίξει την ανάπτυξη της τοπικής παραγωγής και οικονομίας, διοργανώνει ημερίδα με θέμα: «We Do Local – Όταν η παράδοση συναντά τη φιλοξενία… – Διασύνδεση του αγροδιατροφικού τομέα με τον τριτογενή / ξενοδοχειακό τομέα», υπό την αιγίδα του ΣΕΤΕ και του Ξενοδοχειακού Επιμελητηρίου Ελλάδος.\nΗ ημερίδα θα φιλοξενηθεί την Κυριακή 15 Οκτωβρίου από τις 11 π.μ. ως τις 3 μ.μ., στο συνεδριακό κέντρο της ANEK LINES, στα Χανιά. Η είσοδος είναι ελεύθερη για το κοινό.\nΜεταξύ άλλων, θα αναπτυχθούν τα παρακάτω θέματα:\n• TUI Care Foundation & Futouris e.V. Project: Κρήτη | Βήματα προς ένα βιώσιμο διατροφικό προορισμό 2017 – 2019, από τον Σωτήρη Δ. Μπαμπαγιούρη, πρόεδρο, LOCAL FOOD EXPERTS sce – TUI Care Foundation & Futouris e.V. Project Team member).\n• Ξενοδοχεία, Γαστρονομία & Μάρκετινγκ – Η γαστρονομία των ξενοδοχείων ως ένα εργαλείο μάρκετινγκ για την ανάδειξη της ελληνικής φιλοξενίας και την προσέλκυση νέων επισκεπτών. Ομιλητής: Λευτέρης Καραταράκης, πρόεδρος και διευθύνων σύμβουλος, Καραταράκης Α.Ε.).\n• We do local – Πιστοποιητικό εντοπιότητας τουριστικών καταλυμάτων και πλοίων. Ομιλητές: Μαριγιάννα Χαλκιαδάκη, υπεύθυνη Επικοινωνίας και Προώθησης του We do local και Απόστολος Κορτέσης, υπεύθυνος πιστοποιήσεων, Cosmocert SA).\n• Ελληνικό Πρωινό – Το κλειδί στη φιλοξενία με τον Δρ. Αλέξιο Πατάπιο Κόντη, υπεύθυνο Μάρκετινγκ Ελληνικού Πρωινού.\n• Lyrarakis Wines / Delights of Crete – Εταιρείες που συμβάλλουν προς ένα βιώσιμο διατροφικό προορισμό. Ομιλητές: Γιώργος Λυραράκης, πρόεδρος, Lyrarakis Wines και Αλέξανδρος Μαρκαντωνάκης, διευθύνων σύμβουλος, Μύλοι Κρήτης).\nΔΙΑΣΥΝΔΕΣΗ ΤΟΥ ΑΓΡΟΔΙΑΤΡΟΦΙΚΟΥ ΜΕ ΤΟΝ ΤΡΙΤΟΓΕΝΗ ΤΟΜΕΑ\nΣΥΝΕΔΡΙΑΚΟ ΚΕΝΤΡΟ ΑΝΕΚ\nΤο «We do local» παρουσιάστηκε στον Σύλλογο Ξενοδόχων Ρεθύμνης\nΑιμοδοσία από την ΑΝΕΚ και τον Σύλλογο Εθελοντών Αιμοδοτών «Ο Αγ. Ιωάννης»\nΣτο «Ελυρος» η ετήσια εκδήλωση της Παγκρητίου Ενώσεως\nΤι μισθούς παίρνουν δήμαρχοι - αντιδήμαρχοι και περιφερειάρχες (πίνακας)\nΠρόσληψη αναπληρωτών δασκάλων - νηπιαγωγών -και- στα Χανιά (πίνακας)


Με υψηλό μορφωτικό επίπεδο και άνεργοι οι γονείς των περισσότερων φοιτητών - Τηλεόραση ΚΟΣΜΟΣ Ρόδος - TvKosmos.gr\n27 Μαΐου, 2020, 2:23 πμ\nΑρχική Ελλάδα Με υψηλό μορφωτικό επίπεδο και άνεργοι οι γονείς των περισσότερων φοιτητών\nΜε υψηλό μορφωτικό επίπεδο και άνεργοι οι γονείς των περισσότερων φοιτητών\nΜε υψηλό μορφωτικό επίπεδο αλλά και με υψηλά ποσοστά ανεργίας είναι η πλειονότητα των γονέων των σημερινών φοιτητών, σύμφωνα με έρευνα του Ιδρύματος Οικονομικών και Βιομηχανικών Ερευνών (ΙΟΒΕ).\nΤους πλέον μορφωμένους γονείς έχουν οι φοιτητές Ιατρικής και Νομικής. Ταυτόχρονα η έρευνα καταγράφει την εξέλιξη των κοινωνικών χαρακτηριστικών των φοιτητών που εγγράφηκαν στα ιδρύματα τριτοβάθμιας εκπαίδευσης την περίοδο 2001-2014 και τις επιπτώσεις της κρίσης στην πρόσβαση των φοιτητών και στην ισότητα των ευκαιριών στην τριτοβάθμια εκπαίδευση μετά το 2009 .\nΗ μελέτη του Ιδρύματος Οικονομικών και Βιομηχανικών Ερευνών (ΙΟΒΕ) με τίτλο «Εκπαιδευτικές ανισότητες στην Ελλάδα: Πρόσβαση στην τριτοβάθμια εκπαίδευση και επιπτώσεις της κρίσης» καταγράφει τις σημαντικές ανισότητες που επικρατούν στην πρόσβαση στην τριτοβάθμια εκπαίδευση και στα επιμέρους ιδρύματα (πανεπιστήμια-ΤΕΙ-λοιπές επαγγελματικές σχολές), του κέντρου ή της περιφέρειας, καθώς και στα πεδία σπουδών και τα συγκεκριμένα ιδρύματα, με βάση το κοινωνικό-μορφωτικό επίπεδο οικογενειακής προέλευσης, το φύλο, την εθνική καταγωγή («δεύτερη γενιά» μεταναστών), και το σχολείο αποφοίτησης (δημόσιο ή ιδιωτικό) των φοιτητών. Η μελέτη αποτυπώνει, επίσης, τις σημαντικές μεταβολές που σημειώθηκαν στη διάρκεια της κρίσης στην κοινωνική σύνθεση του φοιτητικού πληθυσμού και την ισότητα των ευκαιριών πρόσβασης στην τριτοβάθμια εκπαίδευση.\nΑντίστοιχα, αυξημένο στους φοιτητές είναι το ποσοστό γυναικών (53% έναντι 49,2% στο συνολικό πληθυσμό) και των αποφοίτων ιδιωτικών σχολείων (6,3% έναντι 3,8%) ενώ μειωμένο είναι το ποσοστό των μεταναστών (2,6% έναντι 9,5%).\nΠροηγούμενο άρθρο“Στην Αθήνα πρέπει να σπάσεις αυγά” • Tvkosmos\nΕπόμενο άρθροΟ ΕΟΠΥΥ μπορεί να καταλογίσει οφειλές στις φαρμακευτικές εταιρείες


Με χειροπέδες Έλληνες τραγουδιστές για ναρκωτικά - Ηλεία Οικονομία\nΜε χειροπέδες Έλληνες τραγουδιστές για ναρκωτικά\nΑπό την πίστα στα? κρατητήρια βρέθηκε ζευγάρι Ελλήνων τραγουδιστών από τη Θεσσαλονίκη καθώς οι αλβανικές αρχές βρήκαν στην κατοχή τους ούτε ένα, ούτε δύο αλλά 63,5 κιλά χασίς.\nΤις προηγούμενες μέρες ο 27χρονος τραγουδιστής και η 30χρονη συνάδελφός του, οι οποίοι έχουν συνεργαστεί με μεγάλους καλλιτέχνες του ελληνικού πενταγράμμου, είχαν προγραμματισμένη εμφάνιση σε νυχτερινό κέντρο στους Άγιους Σαράντα!\nΤην Κυριακή το πρωί επέστρεφαν στη χώρα μας, όμως κατά τη διάρκεια ελέγχου στο τελωνείο της Κακαβιάς εντοπίστηκαν τα ναρκωτικά στο αυτοκίνητο τους.


Βίντεο από drone της ΕΛ.ΑΣ. από την επιχείρηση εκκένωσης των καταλήψεων στο Κουκάκι | Lamianow.gr\n12/01/2020/21:15 20 views0\nΕιδικότερα, λίγο πριν τις 7 το απόγευμα, οι αστυνομικοί ξεκίνησαν την προσπάθεια εισβολής στο κτίριο της οδού Ματρόζου.\nΠερίπου μια ώρα μετά, απομάκρυναν τα άτομα που είχαν μπει στο κτίριο, προχωρώντας συνολικά σε πέντε συλλήψεις.\nΑνάλογη επιχείρηση έγινε και στο κτίριο της οδού Παναιτωλίου, όπου η εκκένωση από την Αστυνομία ολοκληρώθηκε στις 21:30 και συνελήφθησαν οκτώ άτομα.\nΜάλιστα, κατά την προσπάθεια των αστυνομικών να εισέλθουν στο εσωτερικό των δύο κτιρίων, τραυματίστηκαν συνολικά έξι αστυνομικοί, λόγω ρίψης αντικειμένων από τους καταληψίες.


Ο δικαστής θα κρίνει αν ήταν βλακεία ή πολιτικό έγκλημα | ΠΟΛΙΤΙΚΗ | antinews.gr\nΤου Γιώργου ΧαρβαλιάΑπορώ γιατί ο πάντα διορατικός A. Λοβέρδος, περιόρισε τις συνέπειες από οποιαδήποτε απόπειρα λογοδοσίας του πρώην πρωθυπουργού σε ένα απλό εγχώριο μακελειό. Προσωπικά θα έβλεπα μέχρι και αφορμή για τρίτο παγκόσμιο πόλεμο. Ειδικά τώρα, που ο μοναδικός, ο ανεπανάληπτος, ο αλησμόνητος, «εθνικός μας» Γιώργος βάζει πλώρη για να εκλεγεί ηγέτης (σ.σ.γιατί όχι και ισόβιος;) του παγκόσμιου σοσιαλιστικού κινήματος.Τι είναι αυτό; Κάτι σαν τον μουσικό διαγωνισμό της Γιουροβίζιον. Όπου, ένα πολύχρωμο εκλεκτορικό σώμα αντιπροσώπων, από όλες τις χώρες τις υφηλίου, ή τουλάχιστον αυτές στις οποίες εξακολουθούν να ευδοκιμούν...«σοσιαλιστικά ιδεώδη», θα ψηφίζουν τον αγαπημένο τους καλλιτέχνη του πολιτικού στίβου.Τα νέα έφτασαν στα μέσα της περασμένης εβδομάδας από τη μακρινή Κοσταρίκα, συγκλονίζοντας τους απανταχού οπαδούς του σύγχρονου Έλληνα στοχαστή. Ο Γιώργος ζήτησε να αλλάξουν οι διαδικασίες ανάδειξης προέδρου στη Σοσιαλιστική Διεθνή και να γίνουν «ανοιχτές και άμεσες», σαν κι αυτές που έφεραν την Ελλάδα στην δοξασμένη εποχή του μνημονίου. Και η πρόταση έγινε ασμένως δεκτή, γιατί σ’ αυτή την λέσχη των περιφερόμενων αργόσχολων, ο δικός μας, αντιμετωπίζεται ως σπάνιο εξωτικό πτηνό, τα ακατάληπτα τιτιβίσματα του οποίου, γίνονται αμέσως κελεύσματα για όλο τον διεθνή σοσιαλιστικό συρφετό, ακόμη και για μερικούς ανυποψίαστους Γερμανούς χορτοφάγους...Επιμύθιον: Ο μεν Γιώργος κουτοπόνηρα, αλλά στοχευμένα, χτίζει την διεθνή του ασυλία. Κι εδώ, πάνω στην αποσυντεθείσα μάζα του πολιτικού του σαρκίου, ορθώνεται ένα τείχος από πεινασμένα κοράκια που προσπαθούν να αρπάξουν τα αποφάγια, μονοπωλώντας το δικαίωμα τεμαχισμού του πτώματος.Ε, λοιπόν ποντάρουν λάθος. Γιατί η πολιτική σορός του Γιώργου δεν ανήκει ούτε στον σύντροφο Αγιάλα, ούτε στην κυρία Τσιντσίγια, ούτε στον Λοβέρδο, την Αννούλα και τ΄άλλα παιδιά. Ανήκει στον ελληνικό λαό που τον έφερε στην εξουσία. Και μέχρι να αποφανθεί ο (ιατρο)δικαστής για τα αίτια του πολιτικού του θανάτου, κανείς δεν έχει νομιμοποίηση να παριστάνει ούτε τον νεκροφύλακα ούτε τον καντηλανάφτη.Η προσπάθεια ορισμένων να φιλοτεχνήσουν προφίλ «ιερής αγελάδας» και σύγχρονου «πολιτικού τοτέμ» στον πιο ανίκανο πρωθυπουργό που γνώρισε η χώρα στην ιστορία της μεταπολίτευσης, είναι κυριολεκτικά για κλάματα. Όπως άλλωστε και η προσπάθεια να παραλληλίσουν οποιαδήποτε κοινοβουλευτική ή δικαστική έρευνα για τα πεπραγμένα του ανθρώπου που μας έφερε στην αγκαλιά του ΔΝΤ, με το ειδικό δικαστήριο που απάλλαξε τον μπαμπά του.Τρείς θητείες πρωθυπουργός ο Ανδρέας, εμβληματική μορφή του πάλαι ποτέ κραταιού σοσιαλιστικού κινήματος, και με πολιτική οντότητα που δεν αμφισβητείται από εχθρούς και φίλους. Δύο χρόνια με το ζόρι και σκαστός απ΄το τιμόνι της χώρας ο Γιωργάκης, διεθνές όνειδος για την χώρα και με πολιτικό έργο που εξαντλείται στη νομιμοποίηση «του μπάφου» , των λαθρομεταναστών και των κάθε λογής Ραγκούσηδων.Με μία διαφορά: Ακόμη κι αν ο Ανδρέας έβαλε το χέρι στο μέλι, το διακύβευμα για το έθνος ήταν κάποια εκατομμύρια δραχμές σε χαρτοκιβώτια. Ο Γιωργάκης, γύρισε μέσα σε δύο χρόνια το ρολόι της ιστορίας και άφησε πάμφτωχους, ανήμπορους και ταπεινωμένους μερικά εκατομμύρια Έλληνες. Έπεται δε και συνέχεια.Ασύμμετρη η σύγκριση λοιπόν συντρόφια. Το «έγκλημα» είναι μεγάλο. Και θα κρίνει ο δικαστής αν και εφόσον οφείλεται σε απλή βλακεία ή σε κάτι άλλο.Να καταστεί και κάτι ακόμη σαφές. Το αν φούσκωσε το έλλειμμα του 2009, με πολιτικό δόλο, το δίδυμο Παπακωσταντίνου-Παπανδρέου, αποτελεί μία μόνο παράμετρο του «πώς μπήκαμε στο μνημόνιο». Εύκολα συγχωροχάρτια δεν υπάρχουν. Η έρευνα θα γίνει. Σε βάθος και ολοκληρωμένη. Με τους όρους που θα θέσει η Νέα Δημοκρατία ως κυβέρνηση. Όχι βιαστικά και πολύ περισσότερο όχι εκβιαστικά, μέσα από το δίλημμα «κάνουμε-δεν κάνουμε εκλογές». Λίγη υπομονή. Γιατί υπάρχουν άλλωστε και αδικήματα που δεν παραγράφονται ποτέ...(δημοσιεύεται στον "Τύπο της Κυριακής") ΔΙΑΒΑΣΤΕ ΑΚΟΜΑ\nΒλακεία μπορεί να επικαλεστεί κάποιος μόνο πριν φανούν οι συνέπειες της πράξης του. Όταν πράξει και βλέπει ότι η χώρα αφανίζεται ως αποτέλεσμα των πράξεών του και αυτός συνεχίζει να κάνει το ίδιο τότε δεν είναι δυνατό να αναρωτιόμαστε αν το έκανε κατά λάθος.H ΝΔ θα εξετάσει τα εγκλήματα του ΓΑΠ όσο εξέτασε και εκείνα του Σημίτη.\nκαι βλαξ και δόλιος!!!!!\nοχι κυριοι ενας ((ανθρωπος)) ο οποιος αφομειωνει ξενες γλωσσες((Σουηδικα, Ελληνικα)) δεν νομιζω οτι μπορει να χαρακτηριστει βλακας, με καποιο αλλο υποκοριστικο ναι , αλλα βλακας οχι.\nΔεν θα δεχτώ ποτέ μου, ότι όλες οι ενέργειες αυτού του ανθρώπου ήταν από βλακεία.Καθαρός προδότης, της ίδιας πάστας με τον Εφιαλτη, τον Γούση, τον Παυσανία, και άλλων καλοθελητάδων ανά τους αιώνες.Αλλά ακόμα και αν είναι απλώς βλαξ, και αυτό χρήζει έρευνας και τιμωρίας.Δεν επικαλείσαι λόγους βλακείας για την καταστροφή ενός ολόκληρου έθνους.\nFanis @ manos\nΑλλά ακόμα και αν είναι απλώς βλαξ, και αυτό χρήζει έρευνας και τιμωρίας==Κανενας εγκληματιας δεν αποφευγει την τιμωρια..Η π.χ θανατικη ποινη επιβαλλεται και στους βλακες. Η διαφορα ειναι απλα οτι ο συγκεκριμενος βλακας δεν θα καταλαβει ποτε τι εκανε και γιατι ο "ελληνα λαος" τον κρεμασε.."πασει θεου" δεν καταλαβαινει την διαφορα μεταξυ των λεξεων "καλτσες και καλπες"..\nmanos @ Fanis\nΦανη,Θα τον πηγαίνουν στην κρεμάλα, και αυτός θα μας λέει αξιόπουστους. :-)\nΜε το που θα παραιτηθεί για να πάει Πρόεδρος της Σοσιαλιστικής και αρθεί η πολιτική του ασυλία εδώ στην Ελλάδα, να έχουν έτοιμο το ένταλμα σύλληψης και την απαγόρευση εξόδου από τη Χώρα οι εισαγγελείς μας. Βαρύ το έργο τους.\n"...υπάρχουν άλλωστε και αδικήματα που δεν παραγράφονται ποτέ…"Και δεν καλύπτονται πίσω από νόμους "περί ευθύνης υπουργών", θα συμπλήρωνα!\nΟ Βλάξ θέλει ιδιαίτερη μεταχείριση , ο Ηλίθιος παλεύεται.Το αμάλγαμα μεταξύ αυτών δηλαδή ο Βλακοηλίθιος είναι λίαν επικίνδυνος !!!\nΣΙΓΑ ΜΗ ΤΟΝ ΑΠΑΛΛΑΞΟΥΝ "ΛΟΓΩ ΒΛΑΚΕΙΑΣ"!!!!!!!!!!ΣΑΦΩΣ ΚΑΙ ΕΙΝΑΙ ΠΟΛΙΤΙΚΟ (ΚΑΙ ΟΧΙ ΜΟΝΟ!) ΕΓΚΛΗΜΑ ΚΑΙ ΜΑΛΙΣΤΑ ΠΡΟΜΕΛΕΤΗΜΕΝΟ!!!!!!!!\nΟτι θέλει γράφει ο άνθρωπος.Ο μεγάλος υπεύθυνος ήταν ο Ανδρέας Παπανδρέου.Αυτός έκανε τη διαφθορά θεσμό κάνοντας τα στραβά μάτι σε "μικρά δωράκια που έδειναν στους εαυτούς τους".Αυτός δημιούργησε το τεράστιο υδροκέφαλο Δημόσιο ,και "καλόμαθε" σε εξοργιστικό βαθμό τους Δ.Υ για να γίνουν η Πραιτωριανή Φρουρά του πράσινου συστήματος- με αποτέλεσμα σήμερα να οδηγούνται για το χατήρι τους στην εξαθλίωση έντεκα εκατομμύρια ΕλληνεςΑυτός συντέλεσε στη δημιουργία μιάς νέας τάξης πράσινων λαμόγιων που πήραν την οικονομική εξουσία στη χώρα.Αυτός διάλυσε την οικονομία με τα "Τσοβόλα δώστα όλα"Και όλα αυτά με δανεικά ,που ο Α.Π ,σαν ...καθηγητής των οικονομικών , ήξερε καλύτερα απο οποπιονδήποτε πως θα τα πληρώναμε κάποια στιγμή, εμείς και τα παιδιά μας, με αίμα και δάκρυα.Ο ΓΑΠ δεν ήταν παρα ένας ασήμαντος , που το χιούμορ της Ιστορίας τον έκανε να πληρώσει τα σπασμένα του πατέρα του. Τι να πληρώσει δηλαδή ,σιγά μην πεινάσει...Το αν απο πίσω του κρύβονταν κάποιοι άλλοι πονηροί ,φυσικά είναι θέμα δικαστηρίου. Αλλά αυτό δεν αλλάζει το γεγονός πως ο άνθρωπος φέρει τις βασικές ευθύνες για το κατάντημά μας είναι ο Α.Π.Οποιοσδήποτε γνωρίζει την μεταπολεμική ιστορία μας ,και δε φορά κομματικές παρωπίδες, ξέρει πως αν το καταραμένο 1961 είχε επιλέξει να παραμείνει στην Αμερική ,σήμερα η Ελλάδα θα ήταν μιά πολιτισμένη και ανεπτυγμένη δυτικοευρωπαική χώρα...\nΤα "δωράκια" του Ανδρέα και του κάθε Πασοκικού λαμόγιου, δεν έφεραν την χώρα δύο δεκαετίες πίσω. Δεν έφεραν εδώ τους λαθρομετανάστες του Τζέφρει, ούτε κατάντησαν την χώρα διεθνή περίγελω όπως σήμερα. Τι σχέση έχει το 81 με την διατεταγμένη αποστολή του Γιωργάκη που μας έφερε στο IMF. Kαι εν πάσει περιπτώσει, χίλια μύρια κακά είχε ο Ανδρέας, αλλά εθνικός προδότης δεν υπήρξε!\nΣΤΕΛΙΟΣ @ sitting duck\nΚαθιστέ Πάπιε, τα δωράκια ίσως όχι άμεσα. Τα δανεικά όμως που παίρναμε 30 χρόνια (για να πληρωθούν τα δωράκια και όλα τα άλλα) ,ναι. Περίγελος γίναμε γιατί χρωστάμε και δεν έχουμε να πληρώσουμε ,απλά.Δεν υπέρασπίζομαι τον Τζέφρυ ,Θεός φυλάξει! Σίγουρα αν το θέμα το είχε χειριστεί απο το 2009 μια σοβαρή κυβέρνηση, καπως καλύτερα θα ήταν τα πράγματα. Αλλα ,το χρέος ,χρέος.Οι λαθρομετανάστες άλλο θέμα. Αλλα ποιός έχτισε αυτήν την κοινωνία και αυτούς τους πολιτες , που μας γαμ*νε τα παιδιά οι Αφγανοί , και εμείς λέμε και ευχαριστώ, (για να μην μας πει κανείς ρατσιστές!) , αν όχι το ΠΑΣΟΚ -δημιούργημα του Αντρέα- εδώ και 30 χρόνια?Οσο για την τελευταία φράση σου,δεν μπορω να την σχολιάσω ,ασε μη μας τρεχουνε και για "προσβολή μνήμης τεθνεόντων"...\nLampros @ sitting duck\nΟ λαοπλανος Ανδρεας, εβαλε την εκρηκτική υλη (συσωρευση χρεους) μέσω στης αποβιομηχανισης, και υδροκεφαλισμου του κρατους, και ο δοσιλογος ο γιος του εβαλε το φυτιλι και το άναψε. Η καταστροφή που ζουμε χρειαζοταν ΚΑΙ τους δυο.Και ναι, χρειαζοταν ο "γερος της Δημοκρατιας" παππους του να ανοιξει τα ξερονησια για να υπαρχει ο απαραιτητος εθνικος διχασμος για το γνωστο "διαιρε και βασιλευε"...\nAν ο Γιωργάκης νομίζει ότι θα τον σώσουν ο Αγιάλα κι η Τσιντσίγια, είναι βαθιά νυχτωμένος. Εδώ θα λογοδοτήσει. Ενώπιον της κοινωνίας που κατέστρεψε...\nΣυμφωνώ απολύτως.Ισως το κακό να είχε ξεκινήσει και από τον παππού!!!\nΟι άνθρωποι ΓΑΠ Παπατζής κ Παπακωνσταντίνου είναι για φυλακή.Διόγκωσαν το έλλειμμα, βγήκαν στο εξωτερικό κ ξεφτίλιζαν τη χώρα, με αποτέλεσμα να ανέβουν τα επιτόκια 2.5% +.Πέρα από το ότι εξέθεσαν την ΕΕ κ νομιμοποίησαν όλο τον κόσμο να μας βρίζει σαν απατεώνες.Μόνο αυτή τους η κίνηση έφερε ζημιές ΔΕΚΑΔΩΝ ΔΙΣ για το Ελληνικό κράτος. Κ μετά οι άνθρωποι αυτοί μειώνουν τους μισθούς κ στέλνουν κοντά 1 εκατ. Έλληνες στην ανεργία κ στην ανέχεια, για να γλιτώσουν 1 δις. Είμαστε αξιολύπητοι που δεν απαιτούμε την φυλάκισή τους κ αυτοί οι άνθρωποι συνεχίζουν κ μας κυβερνούν.\nΈνας φίλος είπε χθες. Ο ΓΑΠ είναι ο χειρότερος πρωθυπουργός της Ελλάδας μετά τον Ιωαννίδη της χούντας.Κ το σκεφτόμουν κ έχει δίκιο. Κ ο Ιωαννίδης κατέστρεψε τουλάχιστον την Κύπρο κ όχι την Ελλάδα. Οπότε ίσως να είναι ο χειρότερος μετά τον Τσολάκογλου.Με όποιον να κάνεις σύγκριση είναι με διαφορά χειρότερος. Κ από Κώστα Καραμανλή Sr κ Jr κ με Αντρέα κ με σημίτη. Είναι χειρότερος και από τον Μητσοτάκη.\nΠροτείνω ποινικοποίηση της βλακείας σε βαθμό κακουργήματος και της ηλιθιότητας σε βαθμό πλημμελήματος (ή μήπως αν'αποδα;). Έτσι για να είμαστε σίγουροι....\nAdvisor @ Γιώργoς Αχαιός\nΟ Μέγας Ναπολέων έλεγε: "Δραστήριος βλάκας;;; Αγχόνη!!"\nΤώρα που ο Παπανδρέου μας απάλλαξε από την παρουσία του, ιδού πεδίο δόξης λαμπρό για Σαμαράδες, Χρυσοχοίδηδες, Καρατζαφέρηδες και λοιπούς σωτήρες να κάνουν τα μαγικά τους ώστε και τα δανεικά να πάρουμε και να μην ζοριστούμε...\nΞέχασες την Έφη Σαρρή. Από τον ΓΑΠ καλύτερη θά ήταν στην πρωθυπουργία.\nΦτάνει να μη βρεθεί πάλι κανάς πρόθυμος αδαής να φέρνει κασόνια για να ανέβει να κηρύξει την πραμάτεια του κανάς σαλτιμπάγκος στυλ Παπανδρέηδες και τσιμπήσει πάλι ο Ελληνικός λαός...\nΒασίλης Χ. @ tiramola\n- Αφού φρόντισε να αποκόψει την Ελλάδα από κάθε πιθανή εναλλακτική γραμμή πίστωσης,- αφού επί οκτώ μήνες έπαιζε το... μπεγλέρι του και άφηνε τη δημόσια δοίκηση να ξεχαρβαλώνεται ενώ έψαχνε τους ά(χ)ριστους και όχι τους αρεστούς,- αφού μας γελοιοποίησε διεθνώς με τα διαβόητα 'poverty tours',- αφού φρόντισε να νομιμοποιήσει τους λάθρο, να αποφυλακίσει τους ποινικούς, να επιδοτήσει τους παιδέρες και να νομιμοποιήσει τον μπάφο,- αφού άφησε τα σχολεία χωρίς βιβλία, τα νοσοκομεία χωρίς γιατρούς και υλικά και τον κόσμο χωρίς ρεύμα,- αφού φρόντισε να αποκαταστήσει - εξόδοις του... περήφανου ελληνικού λαού! - κάθε πιθανό και απίθανο "φρούτο" από το συρφετό των συμβούλων του,- αφού προώθησε - στην πλάτη των συνήθων υποζυγίων! - την πανάκριβη οικογενειακή μπίζνα της "πράσινης ανάπτυξης",- αφού έφτασε τη χώρα, μετά από δύο χρόνια αιματηρών στερήσεων να είναι σε χειρότερη μοίρα(!) από τη μέρα που μπήκε στο Μνημόνιο,- αφού με τις παλινωδίες, την απεραντολογία και τις ασυναρτησίες του κατάφερε να μας αντιμετωπίζουν οι υπόλοιποι Ευρωπαίοι σαν κάτι μεταξύ περίγελου και μιάσματος,- αφού, κοντολογίς, έβαλε την Ελλάδα τόσο βαθιά στα σκ@τα που ούτε ο ίδιος ο Θεός να μη μπορεί πια να τη βγάλει,τώρα ο Γιωργάκης αποχωρεί, και πρέπει οι άλλοι να τρέξουν να διορθώσουν τις πομπές του - και θα είναι και άχρηστοι αν (που είναι και το πιθανότερο) δεν τα καταφέρουν. Ωραία λογική, λογική λαστιχάνθρωπου! Αλλά δεν είσαι ο Τιραμόλα και σε παρακαλώ να μη μαγαρίζεις αυτό τον ήρωα της παιδικής μου ηλικίας. Είσαι το ανθρωπάκι της Michelin: Λαστιχένιος και γεμάτος αέρα κοπανιστό.Όσο για το Γιωργάκη, που νομίζει ότι τα κατάφερε και θα φύγει σαν κύριος, έχω να του πω αυτό που έλεγαν οι Ιταλοί σε εκείνο τον άλλο που επίσης... τράκαρε το καράβι του και μετά πήγαινε να φύγει σαν να μη συνέβη τίποτε:VADA A BORDO, CAZZO!!!\nΞεχνάτε όλοι τις πολεμικές αποζημιώσεις. Μας χρωστάνε ΔΕΝ τους χρωστάμε !!!!!Προσπαθούν να το θάψουν το θέμα αλλά δεν θα τους περάσει ..\ndeferakos @ ΜΠ\nμηπως θα πρεπει να ενημερωθουν ακόμη περισσότεροι για το site http://www.greece.org/blogs/wwii στο οποίο υπάρχου ήδη 109.000 υπογραφές και αφορά την διεκδίκηση των πολεμικών αποζημιώσεων????\nΕίναι ικανός να φέρει το ΧΑΟΣ και εκεί! Why not??!!!\nαυτα που γραφει ο κ Χαρβαλιας επρεπε να ειχαν λεχθει απο την αξιωματικη αντιπολιτευση - το γεγονος ότι ο ΓΑΠ ολοκληρωσε την καταστροφη χωρίς ουσιαστικα να συναντήσει αντίσταση - μονο ερωτηματικα δημιουργεί.\nΤους Πρωθυπουργούς η ιστορία, ή τους προσπερνά, η τους κατατάσσει στους ΗΡΩΕΣ, ή στους προδότες.ΒΛΑΞ δε γράφει η ιστορία.Ελαφρυντικό λόγω βλακείας, δεν έχουν οι πολιτικοί.\nTo πουλόβερ, αρχίζει και ξηλώνεται. Απο τον Νικολάκη Παπανδρέου...Κι αμα αρχίσει και μιλάει αυτό το παιδί...\n"H ΝΔ θα εξετάσει τα εγκλήματα του ΓΑΠ όσο εξέτασε και εκείνα του Σημίτη." Αυτό είναι σιγουράκι, 1.05 πληρώνει στο κουπόνι. Δυστυχώς.\nΒασίλη Χ, να αγιάσει το στόμα σου !!!!Π\nΕίναι δυνατόν απο τέτοια μάνα και τέτοιον πατέρα να είναι κουτος ; Αδύνατο κουτοπονηρος ναι Λέτε η ΝΔ να τους δικάσει ; Πολύ αμφιβαλω


CultureWizz: «Η νοσταλγία ενός ρεμπέτη»: Η ιστοριογραφία του ρεμπέτικου στον Πολυχώρο Διέλευσις\n«Η νοσταλγία ενός ρεμπέτη»: Η ιστοριογραφία του ρεμπέτικου στον Πολυχώρο Διέλευσις\nΈνα ταξίδι στην ιστορία του ρεμπέτικου και της λαϊκής μας μουσικής που συνδυάζει ζωντανή μουσική και παντομίμα παρουσιάζουν η ομάδα θεάτρου δρόμου "Παίζω-Δρόμος" και το ρεμπέτικο σχήμα "Οι Παραπεταμένοι" το Σάββατο 10 και την Παρασκευή 16 Δεκεμβρίου στον Πολυχώρο Πολιτισμού Διέλευσης.\nΗ παράσταση «Η νοσταλγία ενός ρεμπέτη», παρουσιάζει την ιστορική συνάντηση δύο μουσικών ειδών, λόγω της Μικρασιατικής Καταστροφής: το Πειραιώτικο και το Σμυρναίικο, από την οποία θα γεννηθεί το ρεμπέτικο.\nΔιεύθυνση: Λέσβου 15 & Πόρου, Κυψέλη, Αθήνα\nΜέρες και ώρες παραστάσεων: Σάββατο 10 Δεκεμβρίου: 21:00, Παρασκευή 16 Δεκεμβρίου: 21:00\nΑναρτήθηκε από culture wizz στις 7:38 π.μ.\nΕτικέτες Διέλευσις, Η Νοσταλγία ενός Ρεμπέτη, Θέατρο/Κινηματογράφος/TV


9-08-2014 | 5:01πμ\nΑΙΓΟΚΕΡΩΣ: Οι προκλήσεις που θα δεχτείτε θα είναι για εσάς ένα ευχάριστο διάλειμμα, αλλά κι ένας…\nΚΡΙΟΣ: Χαρίστε στον εαυτό σας το προνόμιο να επιλέγετε εσείς για εσάς αυτά που θέλετε και όχι οι άλλοι. Η ψυχική σας δύναμη είναι μεγάλη και μπορεί να γίνει ανατρεπτική, όποτε το θέλετε. Μην παίζετε με τα νεύρα του συντρόφου σας, διότι θα πρέπει να δεχτείτε και τις συνέπειες.\nΔΙΔΥΜΟΙ: Τα ξαφνικά ξεσπάσματα μπορείτε να τα επαναλάβετε μία φορά ακόμη, αλλά μετά όχι. Τα άτομα που σας περιβάλλουν δεν είναι υποχρεωμένα να υπομένουν τη συμπεριφορά σας και δεν ευθύνονται για ό,τι σας συμβαίνει.\nΚΑΡΚΙΝΟΣ: Η απογοήτευση, που τελευταία ήταν το κυρίαρχο συναίσθημά σας, δίνει τη θέση της σε ευχάριστα και αισιόδοξα συναισθήματα. Θα υπάρξουν άτομα που θα στηρίξουν τις προσπάθειές σας και θα τονώσουν την περηφάνια σας.\nΛΕΩΝ: Κάντε την επανάστασή σας και διεκδικήστε περισσότερη αυτονομία και ανεξαρτησία. Απομακρυνθείτε από κάποιες επιλογές σας που δεν σας οριοθετούν, αλλά απλώς σας καταπιέζουν. Η συναισθηματική φόρτιση πιθανώς να εκδηλωθεί με εσωστρέφεια και ευθιξία.\nΠΑΡΘΕΝΟΣ: Οργανώσετε καλύτερα τη ζωή σας και να μην εμποδίσετε άλλες αξίες σας να αναπτυχθούν. Τα καινούργια πρόσωπα που θα έρθουν στη ζωή σας, σας θυμίζουν πως πρέπει να έχετε εμπιστοσύνη στον εαυτό σας.\nΖΥΓΟΣ: Χρησιμοποιήστε τη δύναμή σας για να αποδώσουν θετικά οι προσπάθειες του επαγγελματικού σας χώρου. Εκμεταλλευτείτε τις πληροφορίες που θα πάρετε, προσέχοντας τις υπερβολές. Θα γίνει επανεκκίνηση σε κάτι που προϋπήρχε, αλλά θα υπερισχύει ο πόθος που θα εξελιχθεί σε πάθος.\nΣΚΟΡΠΙΟΣ: Οι απερισκεψίες μπορούν προκαλέσουν αναστάτωση ή καθυστέρηση στα σχέδιά σας. Προτού τελειώσει η μέρα θα σας απασχολεί ο οικονομικός τομέας. Τα μικροπροβλήματα του επαγγελματικού τομέα θα αφορούν ασαφείς όρους σε συμβόλαια.\nΤΟΞΟΤΗΣ: Φροντίστε να επανέλθετε σύντομα στους ρυθμούς που είχατε προγραμματίσει, προτού χαλάσετε το πρόγραμμά σας. Λειτουργήστε πιο συντροφικά ή κάντε τουλάχιστον μια προσπάθεια προς αυτήν την κατεύθυνση.\nΑΙΓΟΚΕΡΩΣ: Οι προκλήσεις που θα δεχτείτε θα είναι για εσάς ένα ευχάριστο διάλειμμα, αλλά κι ένας έλεγχος στη σταθερότητα των αποφάσεών σας. Προσέχετε τις συνεργασίες σας και φροντίστε τα πάντα να είναι καθαρά.\nΥΔΡΟΧΟΟΣ: Οι προσπάθειες για την επίτευξη των στόχων σας θα πρέπει να είναι πιο οργανωμένες, για να μη χρειαστεί να ακυρώσετε ό,τι θα απαιτεί μεγάλη σωματική αντοχή. Βρείτε τρόπους να επεκτείνετε την εργασία σας και μην αφήσετε τα πάντα στην τύχη.\nΙΧΘΥΣ: Παρακάμψτε τα εμπόδια που θα παρουσιαστούν, μια που συγκεκριμένα άτομα θα δίνουν την υποστήριξή τους, όμως να μην ξεχάσετε να κάνετε τους απολογισμούς σας. Οι προσπάθειές σας θα δημιουργήσουν καλύτερες οικονομικές υποδομές.